ΚΑΝΟΝΙΣΜΟΣ (ΕΚ) αριθ. 2700/98 ΤΗΣ ΕΠΙΤΡΟΠΗΣ της 17 Δεκεμβρίου 1998 για τους ορισμούς των χαρακτηριστικών στις στατιστικές διάρθρωσης των επιχειρήσεων (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ, Ευρατόμ) αριθ. 58/97 τους Συμβουλίου, της 20ής Δεκεμβρίου 1996, για τις στατιστικές διάρθρωσης των επιχειρήσεων (1), και ιδίως το άρθρο 12 σημείο iii),

Εκτιμώντας:

ότι ο κανονισμός (ΕΚ, Ευρατόμ) αριθ. 58/97 θέσπισε ένα κοινό πλαίσιο για την παραγωγή κοινοτικών στατιστικών σχετικά με τη διάρθρωση, τη δραστηριότητα, την ανταγωνιστικότητα και τις επιδόσεις των επιχειρήσεων στην Κοινότητα 7

ότι είναι απαραίτητο να εφαρμοστούν μια σειρά ορισμοί για τα χαρακτηριστικά των στατιστικών διάρθρωσης των επιχειρήσεων 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Τα χαρακτηριστικά στα οποία αναφέρεται το άρθρο 4 του κανονισμού (ΕΚ, Ευρατόμ) αριθ. 58/97 ορίζονται στο παράρτημα του παρόντος κανονισμού.

2. Στους ορισμούς αυτούς οι αναφορές σε λογαριασμούς εταιρειών χρησιμοποιούν τους τίτλους που περιλαμβάνονται στο άρθρο 9 (ισολογισμός), στο άρθρο 23 (αποτελέσματα χρήσεως) και στο άρθρο 43 (προσάρτημα) της οδηγίας 78/660/ΕΟΚ) του Συμβουλίου (2).

Άρθρο 2

1. Τα κράτη μέλη εφαρμόζουν τους εν λόγω ορισμούς για τα στοιχεία του έτους αναφοράς 1999 και των επόμενων ετών.

2. Τα κράτη μέλη εφαρμόζουν επίσης τους εν λόγω ορισμούς για τα στοιχεία των ετών αναφοράς 1995, 1996, 1997 και 1998 όποτε υπάρχει αντιστοιχία με την υφιστάμενη εθνική πρακτική.

Άρθρο 3

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Δεκεμβρίου 1998.

Για την Επιτροπή

Yves-Thibault de SILGUY

Μέλος της Επιτροπής

(1) ΕΕ L 14 της 17.1.1997, σ. 1.

(2) ΕΕ L 222 της 14.8.1978, σ. 11.

ΠΑΡΑΡΤΗΜΑ

ΟΡΙΣΜΟΙ ΧΑΡΑΚΤΗΡΙΣΤΙΚΩΝ

>ΘΕΣΗ ΠΗΝΑΚΑ>

Ορισμός

Είναι ο υπολογισμός του αριθμού των επιχειρήσεων που είναι εγγεγραμμένες στον πληθυσμό του μητρώου επιχειρήσεων, αφού διορθωθούν τα σφάλματα ταξινόμησης/εγγραφής μονάδων. Οι ανενεργές μονάδες εξαιρούνται. Η στατιστική αυτή θα πρέπει να περιλαμβάνει όλες τις μονάδες που δραστηριοποιούνται στη διάρκεια μέρους τουλάχιστον της περιόδου αναφοράς.

>ΘΕΣΗ ΠΗΝΑΚΑ>

Ορισμός

Είναι ο υπολογισμός του αριθμού των ιδρυόμενων επιχειρήσεων που είναι εγγεγραμμένες στον πληθυσμό του μητρώου επιχειρήσεων, αφού διορθωθούν τα σφάλματα. Ίδρυση επιχείρησης συνιστά η δημιουργία ενός συνδυασμού συντελεστών παραγωγής υπό τον όρο ότι δεν εμπλέκεται στο γεγονός άλλη επιχείρηση. Οι ιδρυόμενες επιχειρήσεις δεν περιλαμβάνουν εγγραφές επιχειρήσεων στον πληθυσμό οι οποίες προέρχονται από συγχωνεύσεις, διαλύσεις, αποσχίσεις ή αναδιαρθρώσεις επιχειρήσεων. Δεν περιλαμβάνουν επίσης εγγραφές επιχειρήσεων σε κάποιον υποπληθυσμό οι οποίες προέρχονται μόνο από αλλαγή δραστηριότητας.

Σχέση με άλλες μεταβλητές

Μέρος του αριθμού επιχειρήσεων (11 11 0).

>ΘΕΣΗ ΠΗΝΑΚΑ>

Ορισμός

Είναι ο υπολογισμός του αριθμού των διαλυόμενων επιχειρήσεων που είναι εγγεγραμμένες στον πληθυσμό του μητρώου επιχειρήσεων, αφού διορθωθούν τα λάθη. Διάλυση επιχείρησης συνιστά η διάλυση ενός συνδυασμού συντελεστών παραγωγής υπό τον όρο ότι δεν εμπλέκεται στο γεγονός άλλη επιχείρηση. Οι διαλυόμενες επιχειρήσεις δεν περιλαμβάνουν τις διαγραφές επιχειρήσεων από τον πληθυσμό λόγω συγχωνεύσεων, εξαγορών, διαλύσεων ή αναδιαρθρώσεων επιχειρήσεων. Δεν περιλαμβάνουν τις διαγραφές από κάποιον υποπληθυσμό λόγω αλλαγής δραστηριότητας μόνο.

>ΘΕΣΗ ΠΗΝΑΚΑ>

Ορισμός

Είναι ο υπολογισμός του αριθμού των τοπικών μονάδων που είναι εγγεγραμμένες στον πληθυσμό του μητρώου επιχειρήσεων, αφού διορθωθούν τα σφάλματα και ιδίως τα σφάλματα ταξινόμησης/εγγραφής. Οι τοπικές μονάδες πρέπει να περιλαμβάνονται ακόμη και αν δεν απασχολούν έμμισθους υπαλλήλους. Η στατιστική αυτή θα πρέπει να περιλαμβάνει όλες τις μονάδες που δραστηριοποιούνται στη διάρκεια μέρους τουλάχιστον της περιόδου αναφοράς.

>ΘΕΣΗ ΠΗΝΑΚΑ>

Ορισμός

Είναι ο υπολογισμός του αριθμού των μονάδων οικονομικής δραστηριότητας που είναι εγγεγραμμένες στον πληθυσμό του μητρώου επιχειρήσεων, αφού διορθωθούν τα σφάλματα και ιδίως τα σφάλματα ταξινόμησης/εγγραφής, ή μια εκτίμηση του αριθμητικού αυτού στοιχείου, εάν το εν λόγω είδος μονάδας δεν εγγράφεται σε μητρώο. Η στατιστική αυτή θα πρέπει να περιλαμβάνει όλες τις μονάδες που δραστηριοποιούνται στη διάρκεια μέρους τουλάχιστον της περιόδου αναφοράς.

>ΘΕΣΗ ΠΗΝΑΚΑ>

Ορισμός

Ο κύκλος εργασιών περιλαμβάνει τα συνολικά ποσά που τιμολόγησε η μονάδα παρατήρησης στη διάρκεια της περιόδου αναφοράς και τα οποία αντιστοιχούν σε πωλήσεις αγαθών ή υπηρεσιών που παρασχέθηκαν σε τρίτους.

Ο κύκλος εργασιών περιλαμβάνει όλα τα τέλη και τους φόρους επί των αγαθών ή επί των υπηρεσιών που τιμολογήθηκαν από τη μονάδα με εξαίρεση τον ΦΠΑ που έχει χρεώσει η μονάδα στους πελάτες της και άλλους συναφείς εκπτώσιμους φόρους που συνδέονται άμεσα με τον κύκλο εργασιών.

Περιλαμβάνει επίσης όλα τα άλλα έξοδα (μεταφορά, συσκευασία κ.λπ.) που επιβαρύνουν τον πελάτη, ακόμη και αν τα έξοδα αυτά αναγράφονται χωριστά στο τιμολόγιο. Οι μειωμένες τιμές και οι εκπτώσεις καθώς και η αξία της επιστρεφόμενης συσκευασίας πρέπει να αφαιρούνται.

Τα έσοδα που καταχωρίζονται ως λοιπά έσοδα εκμετάλλευσης, ως χρηματοοικονομικά έσοδα και ως έκτακτα έσοδα στους λογαριασμούς εταιρειών εξαιρούνται από τον κύκλο εργασιών. Εξαιρούνται επίσης οι επιδοτήσεις λειτουργίας που λαμβάνονται από τις δημόσιες αρχές ή από τα όργανα της Ευρωπαϊκής Ένωσης.

Για τις τάξεις 66.01 και 66.03 της NACE Αναθ. 1, ο τίτλος που αντιστοιχεί στο χαρακτηριστικό αυτό είναι «εγγεγραμμένα μεικτά ασφάλιστρα».

Σημείωση: Οι έμμεσοι φόροι κατανέμονται σε τρεις ομάδες:

i) Η πρώτη περιλαμβάνει τον ΦΠΑ και άλλους εκπτώσιμους φόρους που συνδέονται άμεσα με τον κύκλο εργασιών και δεν περιλαμβάνονται σε αυτόν. Οι φόροι αυτοί συλλέγονται σταδιακά από τις επιχειρήσεις, επιβαρύνουν δε εξ ολοκλήρου τον τελικό αγοραστή.

ii) Η δεύτερη ομάδα αφορά όλους τους άλλους φόρους και τέλη που συνδέονται με τα προϊόντα και είτε 1) συνδέονται με τον κύκλο εργασιών και δεν εκπίπτουν είτε 2) είναι φόροι επί των προϊόντων και δεν συνδέονται με τον κύκλο εργασιών. Εδώ περιλαμβάνονται οι φόροι και τα τέλη επί των εισαγωγών και οι φόροι επί της παραγωγής, εξαγωγής, πώλησης, μεταβίβασης, μίσθωσης ή παράδοσης αγαθών και υπηρεσιών για ιδιοκατανάλωση ή για επενδύσεις ίδιου κεφαλαίου.

iii) Η τρίτη ομάδα αφορά φόρους και τέλη που συνδέονται με την παραγωγή. Πρόκειται για υποχρεωτικές, μονομερείς πληρωμές, σε χρήμα ή σε είδος, που επιβάλλονται από το δημόσιο ή από τα όργανα της Ευρωπαϊκής Ένωσης στην παραγωγή και στην εισαγωγή αγαθών και υπηρεσιών, στην απασχόληση εργαζομένων, στην ιδιοκτησία ή στη χρήση γης, στα κτίρια ή σε άλλα περιουσιακά στοιχεία που χρησιμοποιούνται στην παραγωγή ανεξαρτήτως της ποσότητας ή της αξίας των αγαθών και των υπηρεσιών που παράγονται ή πωλούνται.

Σχέση με τους λογαριασμούς εταιρειών

Ο κύκλος εργασιών όπως ορίζεται παραπάνω για στατιστικούς λόγους περιλαμβάνει το λογιστικό τίτλο:

Καθαρό ύψος του κύκλου εργασιών.

Σχέση με άλλες μεταβλητές

- Ο κύκλος εργασιών χρησιμοποιείται για τον υπολογισμό της αξίας παραγωγής (12 12 0) και άλλων συνολικών μεγεθών και ισοζυγίων.

- Ο κύκλος εργασιών μπορεί να κατανεμηθεί κατά δραστηριότητα: κύκλος εργασιών από i) την κύρια δραστηριότητα, ii) βιομηχανικές δραστηριότητες, iii) εμπορικές δραστηριότητες αγοράς και μεταπώλησης, iv) διαμεσολαβητικές δραστηριότητες (πράκτορες), v) δραστηριότητες παροχής υπηρεσιών (18 11 0 έως 18 15 0).

- Ο κύκλος εργασιών μπορεί να κατανεμηθεί κατά είδος προϊόντος: κατανομή του κύκλου εργασιών κατά προϊόν (18 21 0).

- Ο κύκλος εργασιών μπορεί να κατανεμηθεί κατά είδος πελάτη: Εκατοστιαίο ποσοστό του κύκλου εργασιών στους i) μεταπωλητές (25-11-1), ii) επαγγελματίες χρήστες (25 11 2), iii) τελικούς καταναλωτές (25 11 3).

>ΘΕΣΗ ΠΗΝΑΚΑ>

Ορισμός

Η αξία παραγωγής μετρά την ποσότητα που έχει πράγματι παραγάγει η μονάδα, βάσει των πωλήσεων, συμπεριλαμβανομένων των μεταβολών αποθεμάτων και της μεταπώλησης αγαθών και υπηρεσιών.

Η αξία παραγωγής ορίζεται ως ο κύκλος εργασιών συν ή πλην των μεταβολών στα αποθέματα των έτοιμων προϊόντων, των υπό επεξεργασία προϊόντων και των αγαθών και υπηρεσιών που αγοράζονται με σκοπό τη μεταπώληση, πλην των αγορών αγαθών και υπηρεσιών με σκοπό τη μεταπώληση, συν την κεφαλαιοποιημένη παραγωγή, συν τα λοιπά έσοδα εκμετάλλευσης (εκτός των επιδοτήσεων). Τα έσοδα και οι δαπάνες που καταχωρίζονται ως χρηματοοικονομικά ή έκτακτα στους λογαριασμούς εταιρειών δεν περιλαμβάνονται στην αξία παραγωγής. Στις αγορές αγαθών και υπηρεσιών με σκοπό τη μεταπώληση συμπεριλαμβάνονται οι αγορές υπηρεσιών με σκοπό να παρασχεθούν σε τρίτους στην ίδια κατάσταση.

Για τις τάξεις 66.01 και 66.03 της NACE Αναθ. 1 χρειάζονται ειδικές μέθοδοι υπολογισμού

Σημείωση: Η κεφαλαιοποιημένη παραγωγή περιλαμβάνει την παραγωγή για ίδιο λογαριασμό όλων των αγαθών που κρατούνται από τους παραγωγούς τους ως επένδυση. Η τελευταία περιλαμβάνει την παραγωγή υλικών πάγιων στοιχείων ενεργητικού (κτίρια κ.λπ.) καθώς και άυλων στοιχείων ενεργητικού (ανάπτυξη λογισμικού κ.λπ.). Η κεφαλαιοποιημένη παραγωγή είναι η παραγωγή που δεν έχει πωληθεί και αποτιμάται στο κόστος παραγωγής. Θα πρέπει να σημειωθεί ότι τα κεφαλαιουχικά αυτά αγαθά συμπεριλαμβάνονται επίσης στις επενδύσεις.

Σημείωση: Τα λοιπά έσοδα εκμετάλλευσης είναι τίτλος της λογιστικής εταιρειών. Το περιεχόμενο αυτού του τίτλου ποικίλει ανάλογα με τον τομέα και διαχρονικά και ως εκ τούτου δεν μπορεί να προσδιοριστεί επακριβώς για στατιστικούς λόγους.

Σχέση με τους λογαριασμούς εταιρειών

Οι συνιστώσες της αξίας παραγωγής περιλαμβάνονται στους ακόλουθους λογιστικούς τίτλους:

- Καθαρό ύψος του κύκλου εργασιών.

- Μέρος των λοιπών εσόδων εκμετάλλευσης - εκτός των επιδοτήσεων.

- Μεταβολές στα αποθέματα των έτοιμων και των υπό επεξεργασία προϊόντων.

- Μέρος των πρώτων υλών και αναλωσίμων που συνδέονται με τις αγορές και τις μεταβολές στα αποθέματα αγαθών που αγοράζονται με σκοπό τη μεταπώληση.

- Εργασίες που έγιναν από την επιχείρηση για δική της χρήση και έχουν περιληφθεί στο ενεργητικό.

Σχέση με άλλες μεταβλητές

Η αξία παραγωγής βασίζεται στα ακόλουθα:

Κύκλος εργασιών (12 11 0).

+/- Μεταβολές αποθεμάτων έτοιμων προϊόντων και προϊόντων υπό επεξεργασία στο πλαίσιο της παραγωγής της μονάδας (13 21 3).

+/- Μεταβολές αποθεμάτων αγαθών και υπηρεσιών που αγοράζονται με σκοπό τη μεταπώληση στην κατάσταση στην οποία παραλήφθηκαν (13 21 1).

- Αγορές αγαθών και υπηρεσιών με σκοπό τη μεταπώλησή τους στην κατάσταση στην οποία παραλήφθηκαν (13 12 0).

+ Κεφαλαιοποιημένη παραγωγή.

+ Λοιπά έσοδα εκμετάλλευσης (εκτός των επιδοτήσεων).

- Η αξία παραγωγής χρησιμοποιείται για τον υπολογισμό της προστιθέμενης αξίας σε τιμές κόστους συντελεστών παραγωγής (12 15 0) και άλλων συνολικών μεγεθών και ισοζυγίων.

>ΘΕΣΗ ΠΗΝΑΚΑ>

Ορισμός

Αντιστοιχεί στην απόδοση της δραστηριότητας αγοράς και μεταπώλησης χωρίς περαιτέρω επεξεργασία. Υπολογίζεται από τον κύκλο εργασιών, τις αγορές και τις μεταβολές αποθεμάτων αγαθών και υπηρεσιών που αγοράζονται με σκοπό τη μεταπώληση στην κατάσταση στην οποία παραλήφθηκαν.

Στον κύκλο εργασιών, στις αγορές και μεταβολές αποθεμάτων αγαθών και υπηρεσιών που αγοράζονται με σκοπό τη μεταπώληση περιλαμβάνονται οι πωλήσεις, οι αγορές και μεταβολές αποθεμάτων υπηρεσιών που αγοράζονται με σκοπό να παρασχεθούν σε τρίτους στην ίδια κατάσταση.

Καλείται επίσης μεικτό εμπορικό κέρδος.

Σχέση με τους λογαριασμούς εταιρειών

Τα αριθμητικά αυτά στοιχεία δεν απομονώνονται στους λογαριασμούς εταιρειών. Αποτελούν μέρος του καθαρού ύψους του κύκλου εργασιών και των πρώτων υλών και αναλωσίμων.

Σχέση με άλλες μεταβλητές

Το ακαθάριστο περιθώριο κέρδους για αγαθά προς μεταπώληση βασίζεται στα ακόλουθα:

Κύκλος εργασιών από εμπορικές δραστηριότητες αγοράς και μεταπώλησης (18 13 0).

- Αγορές αγαθών και υπηρεσιών με σκοπό την μεταπώλησή τους στην κατάσταση στην οποία παραλήφθηκαν (13 12 0).

+/- Μεταβολές αποθεμάτων αγαθών και υπηρεσιών που αγοράζονται με σκοπό τη μεταπώληση στην κατάσταση στην οποία παραλήφθηκαν (13 21 1).

- Το ακαθάριστο περιθώριο κέρδους για αγαθά προς μεταπώληση είναι μέρος της αξίας παραγωγής (12 12 0).

>ΘΕΣΗ ΠΗΝΑΚΑ>

Ορισμός

Η προστιθέμενη αξία σε βασικές τιμές υπολογίζεται από την αξία παραγωγής συν τις επιδοτήσεις προϊόντων μείον τις αγορές αγαθών και υπηρεσιών (εκτός εκείνων που αγοράζονται με σκοπό τη μεταπώληση στην ίδια κατάσταση) συν ή πλην των μεταβολών αποθεμάτων πρώτων υλών και αναλωσίμων μείον τους λοιπούς φόρους επί των προϊόντων οι οποίοι συνδέονται με τον κύκλο εργασιών αλλά δεν είναι εκπτώσιμοι. Αντιπροσωπεύει την αξία που προσθέτουν οι διάφορες εισροές των συντελεστών παραγωγής κατά τη λειτουργία της εκάστοτε μονάδας.

Τα έσοδα και οι δαπάνες που καταχωρίζονται ως χρηματοοικονομικά ή έκτακτα στους λογαριασμούς εταιρειών δεν περιλαμβάνονται στην προστιθέμενη αξία.

Η προστιθέμενη αξία σε βασικές τιμές υπολογίζεται ως «ακαθάριστη» διότι δεν αφαιρούνται οι διορθώσεις αξιών (όπως οι αποσβέσεις).

Σημείωση: Οι επιδοτήσεις λειτουργίας χωρίζονται σε δύο ομάδες:

i) Οι επιδοτήσεις προϊόντων είναι επιδοτήσεις που πληρώνονται ανά μονάδα αγαθού ή υπηρεσίας. Η επιδότηση μπορεί να είναι ένα συγκεκριμένο χρηματικό ποσό ανά μονάδα αγαθού ή υπηρεσίας ή μπορεί να υπολογίζεται ad valorem ως συγκεκριμένο ποσοστό επί της τιμής ανά μονάδα. Η επιδότηση ενός προϊόντος συνήθως πληρώνεται όταν το αγαθό ή η υπηρεσία παράγεται ή παρέχεται, πωλείται ή εισάγεται, μπορεί όμως να πληρώνεται και σε άλλες περιστάσεις όπως π.χ. όταν ένα αγαθό μεταβιβάζεται, παραχωρείται με χρηματοδοτική μίσθωση, παραδίδεται ή χρησιμοποιείται για ιδιοκατανάλωση ή για επενδύσεις ίδιου κεφαλαίου.

ii) Οι επιδοτήσεις που συνδέονται με την παραγωγή είναι επιδοτήσεις τις οποίες λαμβάνει μια μονάδα και οι οποίες δεν συνδέονται με την ποσότητα ή την αξία των προϊόντων που παράγονται ή πωλούνται. Περιλαμβάνουν ιδίως τις επιδοτήσεις μισθών και εργατικού δυναμικού, τις επιδοτήσεις για περιβαλλοντική προστασία και τις επιδοτήσεις επιτοκίου.

Οι επιδοτήσεις επενδύσεων εξαιρούνται.

Για τις τάξεις 66.01 και 66.03 της NACE Αναθ. 1 απαιτούνται ειδικές μέθοδοι υπολογισμού.

Σημείωση: Οι έμμεσοι φόροι κατανέμονται σε τρεις ομάδες:

i) Η πρώτη περιλαμβάνει τον ΦΠΑ και άλλους εκπτώσιμους φόρους που συνδέονται άμεσα με τον κύκλο εργασιών και δεν περιλαμβάνονται σε αυτόν. Οι φόροι αυτοί συλλέγονται σταδιακά από τις επιχειρήσεις, επιβαρύνουν δε εξ ολοκλήρου τον τελικό αγοραστή.

ii) Η δεύτερη ομάδα αφορά όλους τους άλλους φόρους και τέλη που συνδέονται με τα προϊόντα και είτε 1) συνδέονται με τον κύκλο εργασιών και δεν εκπίπτουν είτε 2) είναι φόροι επί των προϊόντων και δεν συνδέονται με τον κύκλο εργασιών. Εδώ περιλαμβάνονται οι φόροι και τα τέλη επί των εισαγωγών και οι φόροι επί της παραγωγής, εξαγωγής, πώλησης, μεταβίβασης, μίσθωσης ή παράδοσης αγαθών και υπηρεσιών ή που επιβάλλονται στη χρήση αγαθών και υπηρεσιών για ιδιοκατανάλωση ή για επενδύσεις ίδιου κεφαλαίου.

iii) Η τρίτη ομάδα αφορά φόρους και τέλη που συνδέονται με την παραγωγή. Πρόκειται για υποχρεωτικές, μονομερείς πληρωμές, σε χρήμα ή σε είδος, που επιβάλλονται από το δημόσιο ή από τα όργανα της Ευρωπαϊκής Ένωσης στην παραγωγή και στην εισαγωγή αγαθών και υπηρεσιών, στην απασχόληση εργαζομένων, στην ιδιοκτησία ή στη χρήση γης, στα κτίρια ή σε άλλα περιουσιακά στοιχεία που χρησιμοποιούνται στην παραγωγή ανεξαρτήτως της ποσότητας ή της αξίας των αγαθών και των υπηρεσιών που παράγονται ή πωλούνται.

Σχέση με τους λογαριασμούς εταιρειών

Η προστιθέμενη αξία σε βασικές τιμές μπορεί να υπολογιστεί από τους ακόλουθους λογιστικούς τίτλους:

- Καθαρό ύψους του κύκλου εργασιών.

- Μεταβολές αποθεμάτων έτοιμων προϊόντων και προϊόντων υπό επεξεργασία.

- Εργασίες που έγιναν από την επιχείρηση για δική της χρήση και έχουν περιληφθεί στο ενεργητικό.

- Πρώτες ύλες και αναλώσιμα.

- Λοιπές εξωτερικές επιβαρύνσεις.

- Μέρος των λοιπών εξόδων εκμετάλλευσης - εκτός των φόρων και τελών που συνδέονται με την παραγωγή.

- Μέρος των λοιπών εσόδων εκμετάλλευσης - εκτός των επιδοτήσεων λειτουργίας που συνδέονται με την παραγωγή.

Σχέση με άλλες μεταβλητές

Η προστιθέμενη αξία σε βασικές τιμές βασίζεται στα ακόλουθα:

Κύκλος εργασιών (12 11 0).

- Συνολικές αγορές αγαθών και υπηρεσιών (13 10 0).

+/- Μεταβολές αποθεμάτων αγαθών και υπηρεσιών (13 21 0).

+ Κεφαλαιοποιημένη παραγωγή.

+ Λοιπά έσοδα εκμετάλλευσης (εκτός των επιδοτήσεων που συνδέονται με την παραγωγή).

- Λοιποί φόροι επί των προϊόντων που συνδέονται με τον κύκλο εργασιών αλλά δεν είναι εκπτώσιμοι.

>ΘΕΣΗ ΠΗΝΑΚΑ>

Ορισμός

Η προστιθέμενη αξία σε τιμές κόστους συντελεστών παραγωγής είναι τα ακαθάριστα έσοδα από τις δραστηριότητες λειτουργίας μετά τη διόρθωση προκειμένου να ληφθούν υπόψη οι επιδοτήσεις λειτουργίας και οι έμμεσοι φόροι.

Μπορεί να υπολογιστεί από τον κύκλο εργασιών, συν την κεφαλαιοποιημένη παραγωγή, συν τα λοιπά έσοδα εκμετάλλευσης, συν ή πλην των μεταβολών αποθεμάτων, πλην των αγορών αγαθών και υπηρεσιών, πλην των λοιπών φόρων επί των προϊόντων που συνδέονται με τον κύκλο εργασιών αλλά δεν είναι εκπτώσιμοι, πλην των φόρων και τελών που συνδέονται με την παραγωγή. Εναλλακτικά μπορεί να υπολογιστεί από το ακαθάριστο λειτουργικό πλεόνασμα προσθέτοντας το κόστος προσωπικού.

Τα έσοδα και οι δαπάνες που ταξινομούνται ως χρηματοοικονομικά ή έκτακτα στους λογαριασμούς εταιρειών δεν περιλαμβάνονται στην προστιθέμενη αξία.

Η προστιθέμενη αξία σε τιμές κόστους συντελεστών παραγωγής υπολογίζεται ως «ακαθάριστη» διότι δεν αφαιρούνται οι διορθώσεις αξιών (όπως οι αποσβέσεις).

Σημείωση: Οι έμμεσοι φόροι κατανέμονται σε τρεις ομάδες:

i) Η πρώτη περιλαμβάνει τον ΦΠΑ και άλλους εκπτώσιμους φόρους που συνδέονται άμεσα με τον κύκλο εργασιών και δεν περιλαμβάνονται σε αυτόν. Οι φόροι αυτοί συλλέγονται σταδιακά από τις επιχειρήσεις, επιβαρύνουν δε εξ ολοκλήρου τον τελικό αγοραστή.

ii) Η δεύτερη ομάδα αφορά όλους τους άλλους φόρους και τέλη που συνδέονται με τα προϊόντα και είτε 1) συνδέονται με τον κύκλο εργασιών και δεν εκπίπτουν είτε 2) είναι φόροι επί των προϊόντων και δεν συνδέονται με τον κύκλο εργασιών. Εδώ περιλαμβάνονται οι φόροι και τα τέλη επί των εισαγωγών και οι φόροι επί της παραγωγής, εξαγωγής, πώλησης, μεταβίβασης, μίσθωσης ή παράδοσης αγαθών και υπηρεσιών ή που επιβάλλονται στη χρήση αγαθών και υπηρεσιών για ιδιοκατανάλωση ή για επενδύσεις ίδιου κεφαλαίου.

iii) Η τρίτη ομάδα αφορά φόρους και τέλη που συνδέονται με την παραγωγή. Πρόκειται για υποχρεωτικές, μονομερείς πληρωμές, σε χρήμα ή σε είδος, που επιβάλλονται από το δημόσιο ή από τα όργανα της Ευρωπαϊκής Ένωσης στην παραγωγή και στην εισαγωγή αγαθών και υπηρεσιών, στην απασχόληση εργαζομένων, στην ιδιοκτησία ή στη χρήση γης, στα κτίρια ή σε άλλα περιουσιακά στοιχεία που χρησιμοποιούνται στην παραγωγή ανεξαρτήτως της ποσότητας ή της αξίας των αγαθών και των υπηρεσιών που παράγονται ή πωλούνται.

Για τις τάξεις 66.01 και 66.03 της NACE Αναθ. 1 απαιτούνται ειδικές μέθοδοι υπολογισμού.

Σχέση με τους λογαριασμούς εταιρειών:

Η προστιθέμενη αξία σε τιμές κόστους συντελεστών παραγωγής μπορεί να υπολογιστεί απευθείας από τους ακόλουθους λογιστικούς τίτλους:

- Καθαρό ύψος του κύκλου εργασιών.

- Μεταβολές αποθεμάτων έτοιμων προϊόντων και προϊόντων υπό επεξεργασία.

- Εργασίες που έγιναν από την επιχείρηση για δική της χρήση και έχουν περιληφθεί στο ενεργητικό.

- Πρώτες ύλες και αναλώσιμα.

- Λοιπές εξωτερικές επιβαρύνσεις.

- Λοιπά έξοδα εκμετάλλευσης.

- Λοιπά έσοδα εκμετάλλευσης.

Σχέση με άλλες μεταβλητές

Η προστιθέμενη αξία σε τιμές κόστους συντελεστών παραγωγής βασίζεται στα ακόλουθα:

Κύκλος εργασιών (12 11 0).

+/- Μεταβολές αποθεμάτων αγαθών και υπηρεσιών (13 12 0).

+ Κεφαλαιοποιημένη παραγωγή.

+ Λοιπά έσοδα εκμετάλλευσης.

- Αγορές αγαθών και υπηρεσιών (13 11 0).

- Λοιποί φόροι επί των προϊόντων που συνδέονται με τον κύκλο εργασιών αλλά δεν είναι εκπτώσιμοι.

- Τέλη και φόροι που συνδέονται με την παραγωγή.

- Η προστιθέμενη αξία σε τιμές κόστους συντελεστών παραγωγής χρησιμοποιείται για τον υπολογισμό του ακαθάριστου λειτουργικού πλεονάσματος (12 17 0) και άλλων συνολικών μεγεθών και ισοζυγίων.

>ΘΕΣΗ ΠΗΝΑΚΑ>

Ορισμός

Το ακαθάριστο λειτουργικό πλεόνασμα είναι το πλεόνασμα που δημιουργείται από τις δραστηριότητες λειτουργίας μετά την αμοιβή της εισροής του συντελεστή εργασίας. Μπορεί να υπολογιστεί από την προστιθέμενη αξία σε τιμές κόστους συντελεστών παραγωγής μείον το κόστος προσωπικού. Είναι το ισοζύγιο που έχει στη διάθεσή της η μονάδα για να αμείψει τους παρέχοντες ίδια κεφάλαια και για να πληρώσει το χρέος, τους φόρους και τελικά να χρηματοδοτήσει ολόκληρη ή μέρος της επένδυσής της.

Τα έσοδα και οι δαπάνες που ταξινομούνται ως χρηματοοικονομικά ή έκτακτα στους λογαριασμούς εταιρειών δεν περιλαμβάνονται στο ακαθάριστο λειτουργικό πλεόνασμα.

Σχέση με τους λογαριασμούς εταιρειών

Το ακαθάριστο λειτουργικό πλεόνασμα μπορεί να υπολογιστεί από τους ακόλουθους λογιστικούς τίτλους 7

- Καθαρό ύψος του κύκλου εργασιών.

- Μεταβολές αποθεμάτων έτοιμων προϊόντων και προϊόντων υπό επεξεργασία.

- Εργασίες που έγιναν από την επιχείρηση για δική της χρήση και έχουν περιληφθεί στο ενεργητικό.

- Πρώτες ύλες και αναλώσιμα.

- Λοιπές εξωτερικές επιβαρύνσεις.

- Λοιπά έξοδα εκμετάλλευσης.

- Λοιπά έσοδα εκμετάλλευσης.

- Κόστος προσωπικού.

Σχέση με άλλες μεταβλητές

Το ακαθάριστο λειτουργικό πλεόνασμα βασίζεται στα ακόλουθα:

Προστιθέμενη αξία σε τιμές κόστους συντελεστών παραγωγής (12 15 0).

- Κόστος προσωπικού (13 31 0).

>ΘΕΣΗ ΠΗΝΑΚΑ>

Ορισμός

Οι αγορές αγαθών και υπηρεσιών περιλαμβάνουν την αξία όλων των αγαθών και των υπηρεσιών που αγοράζονται στη διάρκεια της οικονομικής χρήσης με σκοπό τη μεταπώλησή τους ή την κατανάλωσή τους στη διαδικασία παραγωγής, εκτός των κεφαλαιουχικών αγαθών των οποίων η κατανάλωση καταγράφεται ως κατανάλωση πάγιου κεφαλαίου. Τα εν λόγω αγαθά και υπηρεσίες μπορούν είτε να μεταπωληθούν με ή χωρίς περαιτέρω μετατροπή, είτε να καταναλωθούν εξ ολοκλήρου στη διαδικασία παραγωγής είτε, τέλος, να αποθεματοποιηθούν.

Στις αγορές αυτές περιλαμβάνονται τα υλικά που ενσωματώνονται απευθείας στα παραγόμενα προϊόντα (πρώτες ύλες, ενδιάμεσα προϊόντα, συστατικά μέρη), συν τα μη κεφαλαιοποιημένα μικροεργαλεία και ο μικροεξοπλισμός. Περιλαμβάνονται επίσης η αξία των βοηθητικών υλών (λιπαντικά, νερό, συσκευασία, υλικά συντήρησης και επισκευής, γραφική ύλη) καθώς και τα ενεργειακά προϊόντα. Στη μεταβλητή αυτή περιλαμβάνονται οι αγορές υλικών για την παραγωγή κεφαλαιουχικών αγαθών από τη μονάδα.

Περιλαμβάνονται επίσης οι υπηρεσίες που πληρώνονται στη διάρκεια της περιόδου αναφοράς είτε είναι βιομηχανικές είτε όχι. Στο αριθμητικό αυτό στοιχείο περιλαμβάνονται οι πληρωμές για όλες τις εργασίες που εκτελούνται από τρίτους για λογαριασμό της μονάδας, συμπεριλαμβανομένων των τρεχουσών εργασιών συντήρησης και επισκευής, των εργασιών εγκατάστασης και των τεχνικών μελετών. Τα ποσά που πληρώνονται για την εγκατάσταση κεφαλαιουχικών αγαθών και η αξία των κεφαλαιοποιημένων αγαθών εξαιρούνται.

Περιλαμβάνονται επίσης οι πληρωμές για την παροχή μη βιομηχανικών υπηρεσιών, όπως είναι οι αμοιβές δικηγόρων και λογιστών, για την κατοχύρωση διπλωμάτων ευρεσιτεχνίας και για άδειες εκμετάλλευσης (στις περιπτώσεις όπου δεν κεφαλαιοποιούνται) τα ασφάλιστρα, οι δαπάνες για συνεδριάσεις μετόχων και διοικητικών συμβουλίων, οι εισφορές σε επιχειρηματικές και επαγγελματικές ενώσεις, τα ταχυδρομικά τέλη, τα τέλη τηλεπικοινωνιών, ηλεκτρονικών επικοινωνιών, τηλεγράφου και φαξ, οι υπηρεσίες μεταφοράς προϊόντων και προσωπικού, οι δαπάνες διαφήμισης, οι προμήθειες (στις περιπτώσεις όπου δεν συμπεριλαμβάνονται στους μισθούς και στα ημερομίσθια), τα ενοίκια, τα τραπεζικά έξοδα (εκτός των πληρωμών τόκων) και άλλες επιχειρηματικές υπηρεσίες που παρέχονται από τρίτους. Συμπεριλαμβάνονται οι υπηρεσίες που μετατρέπονται και κεφαλαιοποιούνται από τη μονάδα ως κεφαλαιοποιημένη παραγωγή.

Οι δαπάνες που ταξινομούνται ως χρηματοοικονομικές ή έκτακτες στους λογαριασμούς εταιρειών δεν περιλαμβάνονται στις συνολικές αγορές αγαθών και υπηρεσιών.

Οι αγορές αγαθών και υπηρεσιών αποτιμώνται στην τιμή αγοράς χωρίς τον εκπτώσιμο ΦΠΑ και άλλους εκπτώσιμους φόρους που συνδέονται άμεσα με τον κύκλο εργασιών.

Όλοι οι άλλοι φόροι και τα τέλη επί των προϊόντων δεν εκπίπτουν επομένως από την αποτίμηση των αγορών αγαθών και υπηρεσιών. Οι φόροι επί της παραγωγής είναι άσχετοι με την αποτίμηση αυτών των αγορών.

Για τις τάξεις 66.01 και 66.03 της NACE Αναθ. 1 απαιτούνται ειδικές μέθοδοι υπολογισμού.

Σχέση με τους λογαριασμούς εταιρειών

Οι αγορές αγαθών και υπηρεσιών μπορούν να υπολογιστούν από τους ακόλουθους λογιστικούς τίτλους:

- Πρώτες ύλες και αναλώσιμα (πριν υπολογιστούν οι μεταβολές αποθεμάτων αγαθών και υπηρεσιών).

- Λοιπές εξωτερικές επιβαρύνσεις (πριν υπολογιστούν οι μεταβολές αποθεμάτων αγαθών και υπηρεσιών).

- Μέρος των λοιπών εξόδων εκμετάλλευσης - το μέρος που περιλαμβάνεται εδώ αφορά τις πληρωμές για αγαθά και υπηρεσίες που δεν περιλαμβάνονται στους δύο προαναφερόμενους τίτλους (πρώτες ύλες και αναλώσιμα και λοιπές εξωτερικές επιβαρύνσεις). Το μέρος που δεν περιλαμβάνεται εδώ αφορά την πληρωμή των φόρων επί της παραγωγής.

Σχέση με άλλες μεταβλητές

Οι συνολικές αγορές αγαθών και υπηρεσιών χρησιμοποιούνται για τον υπολογισμό της προτιθέμενης αξίας σε τιμές κόστους συντελεστών παραγωγής (12 15 0) και άλλων συνολικών μεγεθών και ισοζυγίων.

Πολλά στοιχεία που περιλαμβάνονται στις συνολικές αγορές αγαθών και υπηρεσιών υπάρχουν και μεμονωμένα:

- Αγορές αγαθών και υπηρεσιών με σκοπό τη μεταπώλησή τους στην κατάσταση στην οποία παραλήφθηκαν (13 12 0)

- Λειτουργικό κόστος που συνδέεται με τα κτίρια και τον εξοπλισμό (13 41 0), κόστος πωλήσεων (13 42 0), λοιπές λειτουργικές δαπάνες (13 43 0). Επισημαίνεται ότι οι τρεις αυτές μεταβλητές, όταν συνδυαστούν με τη μεταβλητή 13 12 0, παραπάνω, συνιστούν μια εξαντλητική ανάλυση των συνολικών αγορών αγαθών και υπηρεσιών για επιχειρήσεις του χονδρικού και του λιανικού εμπορίου.

- Πληρωμές για εργαζομένους από γραφεία διαμεσολάβησης (13 13 1).

- Πληρωμές για μακροπρόθεσμη μίσθωση και λειτουργική χρηματοδοτική μίσθωση αγαθών (13 41 1).

- Αγορές ενεργειακών προϊόντων (20 11 0 και 20 21 0 έως 20 31 0).

- Εκατοστιαίο ποσοστό των αγορών από χονδρεμπόρους, ομίλους λιανικών αγορών (25 21 1) και εκατοστιαίο ποσοστό των αγορών από παραγωγούς (25 21 2).

>ΘΕΣΗ ΠΗΝΑΚΑ>

Ορισμός

Οι αγορές με σκοπό τη μεταπώληση είναι οι αγορές αγαθών με σκοπό τη μεταπώλησή τους σε τρίτους χωρίς περαιτέρω επεξεργασία. Περιλαμβάνονται επίσης οι αγορές υπηρεσιών από επιχειρήσεις που τιμολογούν τις παρεχόμενες υπηρεσίες, δηλαδή εκείνες των οποίων ο κύκλος εργασιών δεν αποτελείται μόνο από την αμοιβή του γραφείου η οποία χρεώνεται για την αγοραπωλησία μιας υπηρεσίας (όπως π.χ. τα κτηματομεσιτικά γραφεία) αλλά επίσης από το ποσό που στοιχίζει η αγοραπωλησία της υπηρεσίας, π.χ. αγορές μεταφορών από ταξιδιωτικά γραφεία. Η αξία των αγαθών και των υπηρεσιών που πωλούνται σε τρίτους με προμήθεια εξαιρούνται, επειδή τα αγαθά αυτά δεν αγοράζονται ούτε πωλούνται από τα γραφεία που λαμβάνουν την προμήθεια.

Όταν γίνεται λόγος για υπηρεσίες με σκοπό τη μεταπώληση, πρόκειται για το προϊόν της παροχής υπηρεσιών, δικαιώματα χρήσης προκαθορισμένων υπηρεσιών ή υλικά μέσα για την παροχή των υπηρεσιών. Οι αγορές αγαθών και υπηρεσιών με σκοπό τη μεταπώλησή τους στην κατάσταση στην οποία παραλήφθηκαν αποτιμώνται στην τιμή αγοράς χωρίς τον εκπτώσιμο ΦΠΑ και άλλους εκπτώσιμους φόρους που συνδέονται άμεσα με τον κύκλο εργασιών. Όλοι οι άλλοι φόροι και τα τέλη επί των προϊόντων δεν εκπίπτουν επομένως από την αποτίμηση των αγορών αγαθών και υπηρεσιών.

Οι φόροι επί της παραγωγής είναι άσχετοι με την αποτίμηση αυτών των αγορών.

Σχέση με τους λογαριασμούς εταιρειών

Οι αγορές αγαθών και υπηρεσιών με σκοπό τη μεταπώλησή τους στην κατάσταση στην οποία παραλήφθηκαν δεν απομονώνονται στους λογαριασμούς εταιρειών. Είναι μέρος των:

- Πρώτων υλών και αναλωσίμων.

- Λοιπών εξωτερικών επιβαρύνσεων

- Λοιπών εξόδων εκμετάλλευσης.

Σχέση με άλλες μεταβλητές

Μέρος των συνολικών αγορών αγαθών και υπηρεσιών (13 11 0):

Οι αγορές αγαθών και υπηρεσιών με σκοπό τη μεταπώλησή τους στην κατάσταση στην οποία παραλήφθηκαν χρησιμοποιούνται για τον υπολογισμό του ακαθάριστου περιθωρίου κέρδους για αγαθά προς μεταπώληση (12 13 0), της αξίας παραγωγής (12 12 0) και άλλων συνολικών μεγεθών και ισοζυγίων.

>ΘΕΣΗ ΠΗΝΑΚΑ>

Ορισμός

Στο αριθμητικό αυτό στοιχείο περιλαμβάνονται οι πληρωμές σε γραφεία εύρεσης εργασίας και σε παρόμοιους οργανισμούς για την προμήθεια προσωπικού. Περιλαμβάνονται μόνο οι πληρωμές για την προμήθεια προσωπικού που δεν συνδέεται με την παροχή μιας συγκεκριμένης βιομηχανικής ή μη βιομηχανικής υπηρεσίας.

Σχέση με τους λογαριασμούς εταιρειών

Οι πληρωμές για εργαζομένους από γραφεία διαμεσολάβησης δεν απομονώνονται στους λογαριασμούς εταιρειών. Είναι μέρος των λοιπών εξωτερικών επιβαρύνσεων και των λοιπών εξόδων εκμετάλλευσης.

Σχέση με άλλες μεταβλητές

Μέρος των συνολικών αγορών αγαθών και υπηρεσιών (13 11 0).

>ΘΕΣΗ ΠΗΝΑΚΑ>

Ορισμός

Οι μεταβολές αποθεμάτων (θετικές ή αρνητικές) είναι η διαφορά της αξίας των αποθεμάτων μεταξύ του τέλους και της αρχής της περιόδου αναφοράς. Οι μεταβολές αποθεμάτων μετριούνται από την αξία των εισαγωγών στα αποθέματα μείον την αξία των αποσύρσεων και την αξία τυχόν απωλειών αγαθών από τα αποθέματα. Τα αποθέματα καταγράφονται σε τιμές αγοραστή, χωρίς ΦΠΑ, εάν αγοράζονται από άλλη μονάδα, αλλιώς στο κόστος παραγωγής.

Μεταξύ των αποθεμάτων (και των μεταβολών αποθεμάτων) μπορεί να γίνει η ακόλουθη ανάλυση:

- αποθέματα έτοιμων προϊόντων,

- αποθέματα προϊόντων υπό επεξεργασία,

- αποθέματα αγαθών και υπηρεσιών που αγοράζονται με σκοπό τη μεταπώληση στην κατάσταση στην οποία παραλήφθηκαν,

- αποθέματα πρώτων υλών και αναλωσίμων.

Περιλαμβάνονται τα αποθέματα έτοιμων προϊόντων που βρίσκονται στη διαδικασία παραγωγής, που έχουν παραχθεί από τη μονάδα και που δεν έχουν ακόμη πωληθεί. Τα προϊόντα αυτά περιλαμβάνουν τα προϊόντα υπό επεξεργασία που ανήκουν στη μονάδα, ακόμη και αν τα εν λόγω προϊόντα βρίσκονται στην κατοχή τρίτων. Κατ' αναλογία, τα προϊόντα που βρίσκονται στην κατοχή της μονάδας και ανήκουν σε τρίτους εξαιρούνται.

Περιλαμβάνονται τα αποθέματα αγαθών και υπηρεσιών που αγοράζονται με μόνο σκοπό τη μεταπώλησή τους στην ίδια κατάσταση. Εξαιρούνται τα αποθέματα αγαθών και υπηρεσιών που παρέχονται σε τρίτους βάσει προμήθειας. Τα προϊόντα που αγοράζονται με σκοπό τη μεταπώληση και αποθεματοποιούνται από επιχειρήσεις παροχής υπηρεσιών μπορούν να περιλαμβάνουν αγαθά (βιομηχανικό εξοπλισμό, σε περίπτωση συμβάσεων ετοιμοπαράδοτου τεχνολογικού εξοπλισμού, ή κτίρια, σε περίπτωση οικιστικής ανάπτυξης κ.λπ.) και υπηρεσίας (δικαιώματα χρήσης διαφημιστικού χρόνου, μεταφορές, στέγαση κ.λπ.).

Όταν οι υπηρεσίες είναι αποθεματοποιημένες πρόκειται για το προϊόν δραστηριοτήτων παροχής υπηρεσιών, δικαιώματα χρήσης προκαθορισμένων υπηρεσιών ή υλικά μέσα για την παροχή υπηρεσιών.

Περιλαμβάνονται επίσης τα αποθέματα πρώτων και βοηθητικών υλών, τα ενδιάμεσα προϊόντα, τα συστατικά μέρη, η ενέργεια, τα μη κεφαλαιοποιημένα μικροεργαλεία και οι υπηρεσίες που ανήκουν στην μονάδα.

Σχέση με τους λογαριασμούς εταιρειών

Οι μεταβολές αποθεμάτων αγαθών και υπηρεσιών μπορούν να υπολογιστούν από τους ακόλουθους τίτλους:

- Μεταβολές αποθεμάτων έτοιμων προϊόντων και προϊόντων υπό επεξεργασία.

- Μέρος των πρώτων υλών και αναλωσίμων.

- Μέρος των λοιπών εξωτερικών επιβαρύνσεων.

- Μέρος των λοιπών εξόδων εκμετάλλευσης.

Σχέση με άλλες μεταβλητές

- Οι μεταβολές αποθεμάτων αγαθών και υπηρεσιών χρησιμοποιούνται για τον υπολογισμό της προστιθέμενης αξίας σε αγοραίες τιμές (12 14 0) και άλλων συνολικών μεγεθών και ισοζυγίων.

- Οι μεταβολές αποθεμάτων αγαθών και υπηρεσιών μπορούν επίσης να αναλυθούν κατά είδος αποθεμάτων: i) Μεταβολές αποθεμάτων αγαθών και υπηρεσιών που αγοράστηκαν με σκοπό τη μεταπώληση στην κατάσταση στην οποία παραλήφθηκαν (13 21 1), ii) Μεταβολές αποθεμάτων έτοιμων προϊόντων και προϊόντων υπό επεξεργασία στο πλαίσιο παραγωγής της μονάδας (13 21 3) και iii) Μεταβολές αποθεμάτων πρώτων υλών και αναλωσίμων.

>ΘΕΣΗ ΠΗΝΑΚΑ>

Ορισμός

Η μεταβλητή αυτή ορίζεται ως η μεταβολή των αποθεμάτων σε τιμές αγοραστή, χωρίς ΦΠΑ, μεταξύ του τέλους και της αρχής της περιόδου αναφοράς. Η μεταβολή στα αποθέματα μετριέται από την αξία των εισαγωγών στα αποθέματα προϊόντων τα οποία αγοράστηκαν με σκοπό τη μεταπώλησή τους μείον την αξία των αποσύρσεων και την αξία τυχόν απωλειών προϊόντων από τα αποθέματα.

Στα εν λόγω αποθέματα περιλαμβάνονται τα αποθέματα αγαθών και υπηρεσιών που αγοράζονται με μόνο σκοπό τη μεταπώλησή τους στην ίδια κατάσταση. Εξαιρούνται τα αποθέματα αγαθών και υπηρεσιών που παρέχονται σε τρίτους βάσει προμήθειας.

Τα προϊόντα που αγοράζονται με σκοπό τη μεταπώληση και αποθεματοποιούνται από επιχειρήσεις παροχής υπηρεσιών μπορούν να περιλαμβάνουν αγαθά (βιομηχανικό εξοπλισμό, σε περίπτωση συμβάσεων ετοιμοπαράδοτου τεχνολογικού εξοπλισμού, ή κτίρια, σε περίπτωση οικιστικής ανάπτυξης κ.λπ.) και υπηρεσίες (δικαιώματα χρήσης διαφημιστικού χρόνου, μεταφορές, στέγαση κ.λπ.).

Όταν οι υπηρεσίες είναι αποθεματοποιημένες πρόκειται για το προϊόν δραστηριοτήτων παροχής υπηρεσιών, δικαιώματα χρήσης προκαθορισμένων υπηρεσιών ή υλικά μέσα για την παροχή υπηρεσιών.

Σχέση με τους λογαριασμούς εταιρειών

Οι μεταβολές αποθεμάτων αγαθών που αγοράστηκαν με σκοπό τη μεταπώληση στην ίδια κατάσταση δεν απομονώνονται στους λογαριασμούς εταιρειών. Είναι μέρος των πρώτων υλών και αναλωσίμων, των λοιπών εξωτερικών επιβαρύνσεων και των λοιπών εξόδων εκμετάλλευσης.

Σχέση με άλλες μεταβλητές

- Οι μεταβολές αποθεμάτων αγαθών που αγοράστηκαν με σκοπό τη μεταπώληση στην ίδια κατάσταση χρησιμοποιούνται για τον υπολογισμό του ακαθάριστου περιθωρίου κέρδους για αγαθά προς μεταπώληση (12 13 0), της αξίας παραγωγής (12 12 0) και άλλων συνολικών μεγεθών και ισοζυγίων.

- Μέρος των μεταβολών αποθεμάτων αγαθών και υπηρεσιών (13 21 0).

>ΘΕΣΗ ΠΗΝΑΚΑ>

Ορισμός

Η μεταβλητή αυτή ορίζεται ως η μεταβολή της αξίας των αποθεμάτων των έτοιμων προϊόντων ή των προϊόντων που βρίσκονται στη διαδικασία παραγωγής, που έχουν παραχθεί από τη μονάδα και δεν έχουν ακόμη πωληθεί, από την πρώτη ως την τελευταία ημέρα της περιόδου αναφοράς.

Τα προϊόντα αυτά περιλαμβάνουν τα προϊόντα υπό επεξεργασία που ανήκουν στη μονάδα, ακόμη και αν τα εν λόγω προϊόντα βρίσκονται στην κατοχή τρίτων. Κατ' αναλογία, τα προϊόντα που βρίσκονται στην κατοχή της μονάδας και ανήκουν σε τρίτους εξαιρούνται.

Τα αποθέματα αποτιμώνται στο κόστος παραγωγής πριν από τις διορθώσεις αξιών (όπως οι αποσβέσεις).

Σχέση με τους λογαριασμούς εταιρειών

Οι μεταβολές αποθεμάτων έτοιμων προϊόντων και προϊόντων υπό επεξεργασία καταγράφονται στους λογαριασμούς εταιρειών ως τίτλος «μεταβολές αποθεμάτων έτοιμων προϊόντων και προϊόντων υπό επεξεργασία».

Σχέση με άλλες μεταβλητές

- Οι μεταβολές αποθεμάτων έτοιμων προϊόντων και προϊόντων υπό επεξεργασία χρησιμοποιούνται για τον υπολογισμό της αξίας παραγωγής (12 12 0) και άλλων συνολικών μεγεθών και ισοζυγίων.

- Μέρος των μεταβολών αποθεμάτων αγαθών και υπηρεσιών (13 21 0).

>ΘΕΣΗ ΠΗΝΑΚΑ>

Ορισμός

Το κόστος προσωπικού ορίζεται ως οι συνολικές αμοιβές, σε χρήμα ή σε είδος, που πληρώνει ένας εργοδότης σε έναν εργαζόμενο (μόνιμο, έκτακτο ή κατ' οίκον εργαζόμενο) σε αντάλλαγμα της εργασίας που προσέφερε ο τελευταίος στη διάρκεια της περιόδου αναφοράς. Το κόστος προσωπικού περιλαμβάνει επίσης φόρους και εργοδοτικές εισφορές κοινωνικής ασφάλισης της μονάδας καθώς και τις υποχρεωτικές και προαιρετικές εργοδοτικές κοινωνικές εισφορές.

Το κόστος προσωπικού αποτελείται από:

- τους μισθούς και τα ημερομίσθια,

- τις εργοδοτικές δαπάνες κοινωνικής ασφάλισης.

Όλες οι αμοιβές που καταβάλλονται στη διάρκεια της περιόδου αναφοράς περιλαμβάνονται, ανεξάρτητα από το αν πληρώνονται βάσει του ωραρίου, βάσει της παραγωγής ή με το κομμάτι και από το αν πληρώνονται σε τακτική βάση ή όχι. Περιλαμβάνονται όλες οι δωρεάν παροχές, τα δώρα για τον τόπο εργασίας και για την επίδοση, οι χαριστικές πληρωμές, ο 13ος μισθός (και παρόμοια πάγια δώρα), οι αποζημιώσεις απόλυσης, οι πληρωμές προς τους εργαζομένους για τα έξοδα στέγασης, μεταφοράς, για το υψηλό κόστος διαβίωσης, για οικογενειακά επιδόματα, για προμήθειες, για δικαιώματα συμμετοχής, για υπερωρίες, για νυχτερινή εργασία κ.τ.λ. καθώς και οι φόροι, οι εισφορές κοινωνικής ασφάλισης και άλλα ποσά που οφείλουν οι εργαζόμενοι και παρακρατούν στην πηγή οι εργοδότες.

Περιλαμβάνονται επίσης οι δαπάνες κοινωνικής ασφάλισης του εργοδότη. Αυτές περιλαμβάνουν τις εργοδοτικές εισφορές κοινωνικής ασφάλισης σε ασφαλιστικά συστήματα κάλυψης της συνταξιοδότησης, της ασθένειας, της μητρότητας, της αναπηρίας, της ανεργίας, των εργατικών ατυχημάτων και των επαγγελματικών ασθενειών, της παροχής οικογενιακών επιδομάτων καθώς και σε άλλα συστήματα. Οι δαπάνες αυτές περιλαμβάνονται ανεξάρτητα από το αν είναι θεσμοθετημένες, αποτέλεσμα συλλογικής διαπραγμάτευσης, συμβατικές ή εθελοντικές.

Οι πληρωμές σε υπαλλήλους γραφείων διαμεσολάβησης δεν περιλαμβάνονται στο κόστος προσωπικού.

Σχέση με τους λογαριασμούς εταιρειών

Το κόστος προσωπικού μπορεί να υπολογιστεί απευθείας από τον ακόλουθο λογιστικό τίτλο:

Κόστος προσωπικού, που είναι το σύνολο των τίτλων μισθοί και ημερομίσθια και δαπάνες κοινωνικής ασφάλισης.

Σχέση με άλλες μεταβλητές

Το κόστος προσωπικού βασίζεται στις μεταβλητές:

Μισθοί και ημερομίσθια (13 32 0).

+ Δαπάνες κοινωνικής ασφάλισης (13 33 0).

Το κόστος προσωπικού χρησιμοποιείται για τον υπολογισμό του ακαθάριστου λειτουργικού πλεονάσματος (12 17 0) και άλλων συνολικών μεγεθών και ισοζυγίων.

>ΘΕΣΗ ΠΗΝΑΚΑ>

Ορισμός

Οι μισθοί και τα ημερομίσθια ορίζονται ως «το σύνολο των αμοιβών, σε χρήμα ή σε είδος, που καταβάλλονται σε όλα τα άτομα που περιλαμβάνονται στη μισθολογική κατάσταση (συμπεριλαμβανομένων των κατ' οίκον εργαζομένων) σε αντάλλαγμα της εργασίας που προσέφεραν στη διάρκεια της οικονομικής χρήσης», ανεξάρτητα από το αν πληρώνονται βάσει του ωραρίου, βάσει της παραγωγής ή με το κομμάτι και από το αν πληρώνονται σε τακτική βάση ή όχι.

Οι μισθοί και τα ημερομίσθια περιλαμβάνουν τις αξίες τυχόν κοινωνικών εισφορών, των φόρων εισοδήματος κ.λπ. που πληρώνει ο εργαζόμενος, ακόμη και αν παρακρατούνται στην πραγματικότητα από τον εργοδότη και πληρώνονται απευθείας από αυτόν στα συστήματα κοινωνικής ασφάλισης, στις φορολογικές αρχές κ.λπ. εκ μέρους του εργαζομένου. Οι μισθοί και τα ημερομίσθια δεν περιλαμβάνουν τις κοινωνικές εισφορές που πληρώνει ο εργοδότης.

Οι μισθοί και τα ημερομίσθια περιλαμβάνουν: όλες τις δωρεάν παροχές, τα δώρα, τις χαριστικές πληρωμές, το «δέκατο τρίτο μισθό», τις αποζημιώσεις απόλυσης, τα επιδόματα στέγασης, μεταφοράς, υψηλού κόστους διαβίωσης, τις οικογενειακές παροχές, τα φιλοδωρήματα, τις προμήθειες, τα δικαιώματα συμμετοχής κ.λπ. που λαμβάνουν οι εργαζόμενοι, καθώς και τους φόρους, τις εισφορές κοινωνικής ασφάλισης και άλλα ποσά που οφείλουν οι εργαζόμενοι και παρακρατούνται στην πηγή από τον εργοδότη. Οι μισθοί και τα ημερομίσθια που εξακολουθεί να καταβάλλει ο εργοδότης σε περίπτωση ασθένειας, εργατικού ατυχήματος, άδειας μητρότητας ή μερικής ανεργίας εγγράφονται στον κωδικό αυτό ή στον κωδικό «δαπάνες κοινωνικής ασφάλισης» ανάλογα με τη λογιστική πρακτική της μονάδας.

Οι πληρωμές σε υπαλλήλους γραφείων διαμεσολάβησης δεν περιλαμβάνονται στους μισθούς και στα ημερομίσθια.

Σχέση με τους λογαριασμούς εταιρειών

Οι μισθοί και τα ημερομίσθια εγγράφονται στους λογαριασμούς εταιρειών ως τίτλος μισθοί και ημερομίσθια.

Σχέση με άλλες μεταβλητές

Οι μισθοί και τα ημερομίσθια χρησιμοποιούνται για τον υπολογισμό του κόστους προσωπικού (13 31 0).

>ΘΕΣΗ ΠΗΝΑΚΑ>

Ορισμός

Οι δαπάνες κοινωνικής ασφάλισης του εργοδότη αντιστοιχούν στο ισόποσο της αξίας των κοινωνικών εισφορών που καταβάλλουν οι εργοδότες προκειμένου να εξασφαλίσουν στους εργαζομένους τους το δικαίωμα στις κοινωνικές παροχές.

Οι δαπάνες κοινωνικής ασφάλισης του εργοδότη περιλαμβάνουν τις εργοδοτικές εισφορές κοινωνικής ασφάλισης σε ασφαλιστικά συστήματα κάλυψης της συνταξιοδότησης, της ασθένειας, της μητρότητας, της αναπηρίας, της ανεργίας, των εργατικών ατυχημάτων και των επαγγελματικών ασθενειών, της παροχής οικογενειακών επιδομάτων καθώς και σε άλλα συστήματα.

Περιλαμβάνονται οι δαπάνες για όλους τους εργαζομένους, και για τους κατ' οίκον εργαζομένους και για τους μαθητευομένους.

Οι δαπάνες περιλαμβάνονται για όλα τα συστήματα, ανεξάρτητα από το αν είναι θεσμοθετημένες, αποτέλεσμα συλλογικής διαπραγμάτευσης, συμβατικές ή εθελοντικές. Οι μισθοί και τα ημερομίσθια που εξακολουθεί να καταβάλλει ο εργοδότης σε περίπτωση ασθενείας, εργατικού ατυχήματος, άδειας μητρότητας ή μερικής ανεργίας εγγράφονται στον κωδικό αυτό ή στον κωδικό «μισθοί και ημερομίσθια», ανάλογα με τη λογιστική πρακτική που ακολουθεί η μονάδα.

Σχέση με τους λογαριασμούς εταιρειών

Οι δαπάνες κοινωνικής ασφάλισης εγγράφονται στους λογαριασμούς εταιρειών ως τίτλος δαπάνες κοινωνικής ασφάλισης.

Σχέση με άλλες μεταβλητές

Οι δαπάνες κοινωνικής ασφάλισης χρησιμοποιούνται για τον υπολογισμό του κόστους προσωπικού (13 31 0).

>ΘΕΣΗ ΠΗΝΑΚΑ>

Ορισμός

Το λειτουργικό κόστος που συνδέεται με τα κτίρια και τον εξοπλισμό αποτελείται από τα ακόλουθα:

- το κόστος των κτιρίων, όπου συμπεριλαμβάνονται:

- ενοίκια, πληρωμές για θέρμανση, ηλεκτρισμό και συντήρηση και επισκευή κτιρίων,

- πληρωμές λειτουργικής χρηματοδοτικής μίσθωσης.

- οι δαπάνες που συνδέονται με τον εξοπλισμό, όπου συμπεριλαμβάνονται:

- πληρωμές για τη συντήρηση και επισκευή όλων των μηχανών (συμπεριλαμβανομένων των υπολογιστών και των οχημάτων) και κόστος μίσθωσης,

- πληρωμές για τη λειτουργική χρηματοδοτική μίσθωση μηχανών.

Σχέση με τους λογαριασμούς εταιρειών

Το λειτουργικό κόστος που συνδέεται με τα κτίρια και τον εξοπλισμό δεν απομονώνεται στους λογαριασμούς εταιρειών. Αποτελεί μέρος των πρώτων υλών και αναλωσίμων, των λοιπών εξωτερικών επιβαρύνσεων και των λοιπών εξόδων εκμετάλλευσης.

Σχέση με άλλες μεταβλητές

Μέρος των συνολικών αγορών αγαθών και υπηρεσιών (13 11 0).

Για τις εμπορικές δραστηριότητες διανομής (τίτλος Ζ της NACE Αναθ. 1), τα άλλα μέρη των συνολικών αγορών αγαθών και υπηρεσιών είναι: αγορές αγαθών και υπηρεσιών με σκοπό τη μεταπώλησή τους στην κατάσταση στην οποία παραλήφθηκαν (13 12 0), κόστος πωλήσεων (13 42 0) και λοιπές λειτουργικές δαπάνες (13 43 0).

>ΘΕΣΗ ΠΗΝΑΚΑ>

Ορισμός

Οι πληρωμές για μακροπρόθεσμη μίσθωση περιλαμβάνουν όλα τα έξοδα που συνδέονται με τη μίσθωση υλικών αγαθών για περίοδο μεγαλύτερη του έτους.

Οι λειτουργικές χρηματοδοτικές μισθώσεις είναι οι μισθώσεις εκείνες που δεν μεταβιβάζουν ουσιαστικά στον μισθωτή όλους τους κινδύνους και τις αποδόσεις που απορρέουν από τη νομική κυριότητα. Στη λειτουργική χρηματοδοτική μίσθωση ο μισθωτής αποκτά το δικαίωμα να χρησιμοποιεί ένα διαρκές αγαθό για ορισμένη χρονική περίοδο που μπορεί να είναι μεγάλη ή μικρή και να μην ορίζεται απαραίτητα εκ των προτέρων. Κατά την εκπνοή της περιόδου μίσθωσης ο εκμισθωτής παραλαμβάνει το αγαθό του λίγο πολύ στην ίδια κατάσταση στην οποία όταν το νοίκιασε λαμβανομένης υπόψη της φθοράς από φυσιολογική χρήση. Έτσι, η περίοδος της χρηματοδοτικής μίσθωσης δεν καλύπτει ολόκληρη ή το κυριότερο μέρος της οικονομικής ζωής ενός αγαθού. Οι πληρωμές για τη λειτουργική χρηματοδοτική μίσθωση αγαθών συνδέονται με το κόστος χρήσης των υλικών αγαθών που έχει στη διάθεσή της η μονάδα μέσω των συμβάσεων αυτών.

Σχέση με τους λογαριασμούς εταιρειών

Οι πληρωμές για μακροπρόθεσμη μίσθωση και λειτουργική χρηματοδοτική μίσθωση αγαθών δεν απομονώνονται στους λογαριασμούς εταιρειών. Αποτελούν μέρος των λοιπών εξωτερικών επιβαρύνσεων και των λοιπών εξόδων εκμετάλλευσης.

Σχέση με άλλες μεταβλητές

Μέρος των αγορών αγαθών και υπηρεσιών (13 11 0).

Μέρος του λειτουργικού κόστους που συνδέεται με τα κτίρια και τον εξοπλισμό (13 41 0).

>ΘΕΣΗ ΠΗΝΑΚΑ>

Ορισμός

Το κόστος πωλήσεων, που αποτελεί μέρος των «αγορών αγαθών και υπηρεσιών», συνίσταται στις δαπάνες διαφήμισης, στο κόστος μεταφοράς αγαθών, στα έξοδα ταξιδίων, διανυκτέρευσης σε ξενοδοχείο, διασκέδασης και σε άλλα έξοδα που συνδέονται με την πώληση αγαθών (συμπεριλαμβάνονται οι πληρωμές σε υπαλλήλους γραφείων διαμεσολάβησης).

Σχέση με τους λογαριασμούς εταιρειών

Το κόστος πωλήσεων δεν απομονώνεται στους λογαριασμούς εταιρειών. Είναι μέρος των πρώτων υλών και αναλωσίμων, των λοιπών εξωτερικών επιβαρύνσεων και των λοιπών εξόδων εκμετάλλευσης.

Σχέση με άλλες μεταβλητές

Είναι μέρος των συνολικών αγορών αγαθών και υπηρεσιών (13 11 0).

Για τις εμπορικές δραστηριότητες διανομής (τίτλος Ζ της NACE Αναθ. 1), τα άλλα μέρη των συνολικών αγορών αγαθών και υπηρεσιών είναι: αγορές αγαθών και υπηρεσιών με σκοπό τη μεταπώλησή τους στην κατάσταση στην οποία παραλήφθηκαν (13 12 0), λειτουργικό κόστος που συνδέεται με τα κτίρια και τον εξοπλισμό (13 41 0) και λοιπές λειτουργικές δαπάνες (13 43 0).

>ΘΕΣΗ ΠΗΝΑΚΑ>

Ορισμός

Οι λοιπές λειτουργικές δαπάνες μπορεί να είναι, παραδείγματος χάρη, δαπάνες για την τήρηση λογιστικών βιβλίων, για την παροχή συμβουλών, για τη γραφική ύλη, προσλήψεις, ασφάλιστρα, δαπάνες για τη συλλογική μεταφορά του προσωπικού, κόστος τραπεζικών υπηρεσιών (εκτός της πληρωμής των τόκων), ταχυδρομικά και τηλεπικοινωνιακά τέλη (τηλέφωνο, τέλεξ).

Σχέση με τους λογαριασμούς εταιρειών

Οι λοιπές λειτουργικές δαπάνες δεν απομονώνονται στους λογαριασμούς εταιρειών. Αποτελούν μέρος των πρώτων υλών και αναλωσίμων και λοιπών εξωτερικών επιβαρύνσεων και των λοιπών εξόδων εκμετάλλευσης.

Σχέση με άλλες μεταβλητές

Είναι μέρος των συνολικών αγορών αγαθών και υπηρεσιών (13 11 0).

Για τις εμπορικές δραστηριότητες διανομής (τίτλος Ζ της NACE Αναθ. 1), τα άλλα μέρη των συνολικών αγορών αγαθών και υπηρεσιών είναι: αγορές αγαθών και υπηρεσιών με σκοπό τη μεταπώλησή τους στην κατάσταση στην οποία παραλήφθηκαν (13 12 0), λειτουργικό κόστος που συνδέεται με τα κτίρια και τον εξοπλισμό (13 41 0) και κόστος πωλήσεων (13 42 0).

>ΘΕΣΗ ΠΗΝΑΚΑ>

Ορισμός

Οι επενδύσεις στη διάρκεια της περιόδου αναφοράς σε όλα τα υλικά αγαθά. Περιλαμβάνονται τα καινούργια και τα ήδη υπάρχοντα υλικά κεφαλαιουχικά αγαθά, είτε έχουν αγοραστεί από τρίτους είτε έχουν παραχθεί για ίδια χρήση (δηλαδή κεφαλαιοποιημένη παραγωγή υλικών κεφαλαιουχικών αγαθών), που έχουν ωφέλιμη ζωή μεγαλύτερη του έτους, συμπεριλαμβανομένων των υλικών αγαθών που δεν παράγονται, όπως είναι η γη. Το κατώτατο όριο της ωφέλιμης ζωής ενός αγαθού που μπορεί να κεφαλαιοποιηθεί αυξάνεται σύμφωνα με τη λογιστική πρακτική της εταιρείας, εφόσον η πρακτική αυτή απαιτεί μεγαλύτερο προσδόκιμο ωφέλιμης ζωής από το έτος που αναφέρεται παραπάνω.

Όλες οι επενδύσεις αποτιμούνται πριν από τις διορθώσεις αξιών (δηλαδή ακαθάριστες) και πριν από την αφαίρεση των εσόδων από εκχωρήσεις. Τα αγαθά που αγοράζονται αποτιμούνται στην τιμή αγοράς, δηλαδή περιλαμβάνονται τα έξοδα μεταφοράς και εγκατάστασης, τα τέλη, οι φόροι και άλλες δαπάνες μεταβίβασης κυριότητας. Τα υλικά αγαθά ίδιας παραγωγής αποτιμούνται στο κόστος παραγωγής. Τα αγαθά που αποκτήθηκαν λόγω αναδιαρθρώσεων (όπως είναι οι συγχωνεύσεις, οι εξαγορές, οι διαλύσεις, οι αποσχίσεις επιχειρήσεων) εξαιρούνται. Οι αγορές μικροεργαλείων που δεν κεφαλαιοποιούνται περιλαμβάνονται στις τρέχουσες δαπάνες.

Περιλαμβάνονται επίσης όλες οι προσθήκες, μετατροπές, βελτιώσεις και ανακαινίσεις που παρατείνουν τη διάρκεια ζωής ή αυξάνουν την παραγωγική ικανότητα των κεφαλαιουχικών αγαθών.

Οι δαπάνες τρέχουσας συντήρησης εξαιρούνται, όπως επίσης εξαιρούνται η αξία και οι τρέχουσες δαπάνες κεφαλαιουχικών αγαθών που χρησιμοποιούνται βάσει συμβάσεων μίσθωσης και χρηματοδοτικής μίσθωσης. Οι επενδύσεις σε άυλα και χρηματοοικονομικά στοιχεία ενεργητικού εξαιρούνται.

Όσον αφορά την εγγραφή επενδύσεων των οποίων η τιμολόγηση, η παράδοση, η πληρωμή και η πρώτη χρήση του αγαθού γίνονται σε διαφορετικές περιόδους αναφοράς, προτείνεται η ακόλουθη μέθοδος ως στόχος:

οι επενδύσεις εγγράφονται όταν μεταβιβάζεται η κυριότητα στη μονάδα που σκοπεύει να τις χρησιμοποιήσει. Η κεφαλαιοποιημένη παραγωγή εγγράφεται όταν παράγεται. Όσον αφορά την εγγραφή επενδύσεων που πραγματοποιούνται σε ξεχωριστά, ευπροσδιόριστα στάδια, κάθε επιμέρους επένδυση θα πρέπει να εγγράφεται στην περίοδο αναφοράς στην οποία πραγματοποιείται.

Στην πράξη αυτό μπορεί να μην είναι εφικτό και οι λογιστικές συμβάσεις των εταιρειών μπορεί να συνεπάγονται τις ακόλουθες προσπάθειες προσέγγισης της μεθόδου αυτής:

i) οι επενδύσεις εγγράφονται στην περίοδο αναφοράς κατά την οποία παραδίδονται,

ii) οι επενδύσεις εγγράφονται στην περίοδο αναφοράς κατά την οποία μπαίνουν στη διαδικασία παραγωγής,

iii) οι επενδύσεις εγγράφονται στην περίοδο αναφοράς κατά την οποία τιμολογούνται,

iv) οι επενδύσεις εγγράφονται στην περίοδο αναφοράς κατά την οποία πληρώνονται.

Σχέση με τους λογαριασμούς εταιρειών

Οι επενδύσεις δεν εγγράφονται στον ισολογισμό. Ωστόσο, οι προσθήκες, οι εκχωρήσεις και οι μεταβιβάσεις όλων των πάγιων στοιχείων ενεργητικού καθώς και οι διορθώσεις αξιών των εν λόγω πάγιων στοιχείων ενεργητικού εμφανίζονται στον ισολογισμό ή στο προσάρτημα.

Τα υλικά αγαθά περιλαμβάνονται στους λογαριασμούς εταιρειών στον τίτλο πάγια στοιχεία ενεργητικού - υλικά στοιχεία ενεργητικού.

Σχέση με άλλες μεταβλητές

Οι ακαθάριστες επενδύσεις σε υλικά αγαθά βασίζονται στα ακόλουθα:

Ακαθάριστες επενδύσεις σε γη (15 12 0).

+ Ακαθάριστες επενδύσεις σε υπάρχοντα κτίρια και κατασκευές (15 13 0).

+ Ακαθάριστες επενδύσεις σε ανεγέρσεις και μετατροπές κτιρίων (15 14 0).

+ Ακαθάριστες επενδύσεις σε μηχανήματα και εξοπλισμό (15 15 0).

>ΘΕΣΗ ΠΗΝΑΚΑ>

Ορισμός

Στη μεταβλητή αυτή περιλαμβάνονται, πέρα από τη γη, τα υπόγεια κοιτάσματα, τα δάση και τα εσωτερικά ύδατα. Εάν στη γη που αγοράζεται υπάρχουν κτίρια και η αξία των δύο είναι αδιαχώριστη, το σύνολο εγγράφεται στον παρόντα τίτλο σε περίπτωση που εκτιμάται ότι η αξία της γης υπερβαίνει την αξία των υφιστάμενων κτιρίων. Εάν η αξία των υφιστάμενων κτιρίων εκτιμάται ότι υπερβαίνει την αξία της γης, το σύνολο εγγράφεται στον τίτλο «ακαθάριστες επενδύσεις σε υπάρχοντα κτίρια και κατασκευές» (15 13 0). Εδώ περιλαμβάνονται επίσης η γη που έχει βελτιωθεί απλώς με οριζοντίωση, με τοποθέτηση αγωγών ή με τη διάνοιξη μονοπατιών ή δρόμων. Η γη που αποκτήθηκε από αναδιαρθρώσεις (όπως συγχωνεύσεις, εξαγορές, διαλύσεις, αποσχίσεις επιχειρήσεων) εξαιρείται.

Σχέση με τους λογαριασμούς εταιρειών

Οι επενδύσεις δεν εγγράφονται στον ισολογισμό. Ωστόσο, οι προσθήκες, οι εκχωρήσεις και οι μεταβιβάσεις όλων των πάγιων στοιχείων ενεργητικού καθώς και οι διορθώσεις αξιών των εν λόγω πάγιων στοιχείων ενεργητικού εμφανίζονται στον ισολογισμό ή στο προσάρτημα.

Η γη δεν απομονώνεται στον κατάλογο των υλικών στοιχείων ενεργητικού που περιλαμβάνονται στους λογαριασμούς εταιρειών με τίτλο πάγια στοιχεία ενεργητικού - υλικά στοιχεία ενεργητικού - γη και κτίρια. Το μέρος που αφορά τα κτίρια πρέπει να εξαιρεθεί. Τα μέρος των προκαταβολών και υλικών στοιχείων ενεργητικού υπό κατασκευή θα πρέπει να συμπεριληφθεί στο βαθμό που αφορά γη.

Σχέση με άλλες μεταβλητές

Μέρος των ακαθάριστων επενδύσεων σε υλικά αγαθά (15 11 0).

>ΘΕΣΗ ΠΗΝΑΚΑ>

Ορισμός

Οι επενδύσεις περιλαμβάνουν το κόστος των υφιστάμενων κτιρίων και κατασκευών που αποκτήθηκαν στη διάρκεια της περιόδου αναφοράς. Εάν στη γη που αγοράζεται υπάρχουν κτίρια και η αξία των δύο είναι αδιαχώριστη, το σύνολο εγγράφεται στον παρόντα τίτλο σε περίπτωση που εκτιμάται ότι η αξία των υφιστάμενων κτιρίων υπερβαίνει την αξία της γης. Εάν η αξία της γης εκτιμάται ότι υπερβαίνει την αξία των υφιστάμενων κτιρίων, το σύνολο εγγράφεται στα πλαίσια του τίτλου ακαθάριστες επενδύσεις σε γη (15 12 0). Οι αγορές νέων κτιρίων που δεν χρησιμοποιήθηκαν ποτέ εξαιρούνται. Τα υπάρχοντα κτίρια και οι κατασκευές που αποκτήθηκαν από αναδιαρθρώσεις (όπως συγχωνεύσεις, εξαγορές, διαλύσεις, αποσχίσεις επιχειρήσεων) εξαιρούνται.

Σχέση με τους λογαριασμούς εταιρειών

Οι επενδύσεις δεν εγγράφονται στον ισολογισμό. Ωστόσο, οι προσθήκες, οι εκχωρήσεις και οι μεταβιβάσεις όλων των πάγιων στοιχείων ενεργητικού καθώς και οι διορθώσεις αξιών των εν λόγω πάγιων στοιχείων ενεργητικού εμφανίζονται στον ισολογισμό ή στο προσάρτημα.

Οι ακαθάριστες επενδύσεις σε υπάρχοντα κτίρια και κατασκευές δεν απομονώνονται στον κατάλογο των υλικών στοιχείων ενεργητικού που περιλαμβάνονται στους λογαριασμούς εταιρειών με τίτλο πάγια στοιχεία ενεργητικού - υλικά στοιχεία ενεργητικού - γη και κτίρια. Το μέρος που αφορά τη γη και τις ανεγέρσεις και μετατροπές κτιρίων πρέπει να εξαιρεθούν. Το μέρος των προκαταβολών και υλικών στοιχείων ενεργητικού υπό κατασκευήν θα πρέπει να συμπεριληφθεί στο βαθμό που αφορά τα υπάρχοντα κτίρια και κατασκευές.

Σχέση με άλλες μεταβλητές

Μέρος των ακαθάριστων επενδύσεων σε υλικά αγαθά (15 11 0).

>ΘΕΣΗ ΠΗΝΑΚΑ>

Ορισμός

Η μεταβλητή αυτή καλύπτει τις δαπάνες για ανεγέρσεις ή μετατροπές κτιρίων στη διάρκεια της περιόδου αναφοράς. Οι αγορές νέων κτιρίων που δεν χρησιμοποιήθηκαν ποτέ περιλαμβάνονται. Περιλαμβάνονται επίσης όλες οι προσθήκες, μετατροπές, βελτιώσεις και ανακαινίσεις που παρατείνουν τη διάρκεια ζωής ή αυξάνουν την παραγωγική ικανότητα των κτιρίων.

Περιλαμβάνονται οι μόνιμες εγκαταστάσεις όπως είναι οι εγκαταστάσεις υδροδότησης, κεντρικής θέρμανσης, κλιματισμού, φωτισμού κ.λπ. καθώς και οι δαπάνες κατασκευής που αφορούν πετρελαιοπηγές (γεωτρήσεις), ορυχεία, αγωγούς, γραμμές μετάδοσης ενέργειας, αγωγούς αερίου, σιδηροδρομικές γραμμές, λιμενικά έργα, δρόμους, γέφυρες, οδογέφυρες, αποστραγγιστικούς αγωγούς και βελτιώσεις τοπίου. Οι δαπάνες τρέχουσας συντήρησης εξαιρούνται.

Σχέση με τους λογαριασμούς εταιρειών

Οι επενδύσεις δεν εγγράφονται στον ισολογισμό. Ωστόσο, οι προσθήκες, οι εκχωρήσεις και οι μεταβιβάσεις όλων των πάγιων στοιχείων ενεργητικού καθώς και οι διορθώσεις αξιών των εν λόγω πάγιων στοιχείων ενεργητικού εμφανίζονται στον ισολογισμό ή στο προσάρτημα.

Οι ακαθάριστες επενδύσεις σε ανεγέρσεις και μετατροπές κτιρίων δεν απομονώνονται στον κατάλογο των υλικών στοιχείων ενεργητικού που περιλαμβάνονται στους λογαριασμούς εταιρειών με τίτλο πάγια στοιχεία ενεργητικού - υλικά στοιχεία ενεργητικού - γη και κτίρια. Τα μέρη που αφορούν τη γη και τα υπάρχοντα κτίρια και κατασκευές πρέπει να εξαιρεθούν. Το μέρος των προκαταβολών και υλικών στοιχείων ενεργητικού υπό κατασκευή θα πρέπει να συμπεριληφθεί στο βαθμό που αφορά υφιστάμενες ανεγέρσεις και μετατροπές κτιρίων.

Σχέση με άλλες μεταβλητές

Μέρος των ακαθάριστων επενδύσεων σε υλικά αγαθά (15 11 0).

>ΘΕΣΗ ΠΗΝΑΚΑ>

Ορισμός

Η μεταβλητή αυτή καλύπτει τα μηχανήματα (μηχανές γραφείου κ.λπ.), τα ειδικά οχήματα που χρησιμοποιούνται στις εγκαταστάσεις, τα λοιπά μηχανήματα και τον εξοπλισμό, όλα τα οχήματα και τα σκάφη που χρησιμοποιούνται στις εγκαταστάσεις, δηλαδή αυτοκίνητα οχήματα, εμπορικά οχήματα και φορτηγά καθώς και ειδικά οχήματα κάθε είδους, βάρκες, σιδηροδρομικά βαγόνια, που αποκτήθηκαν καινούργια ή μεταχειρισμένα στη διάρκεια της περιόδου αναφοράς. Τα μηχανήματα και ο εξοπλισμός που αποκτήθηκαν από αναδιαρθρώσεις (όπως συγχωνεύσεις, εξαγορές, διαλύσεις, αποσχίσεις επιχειρήσεων) εξαιρούνται. Περιλαμβάνονται επίσης όλες οι προσθήκες, μετατροπές, βελτιώσεις και ανακαινίσεις που παρατείνουν τη διάρκεια ζωής ή αυξάνουν την παραγωγική ικανότητα των εν λόγω κεφαλαιουχικών αγαθών. Οι δαπάνες τρέχουσας συντήρησης εξαιρούνται.

Σχέση με τους λογαριασμούς εταιρειών

Οι επενδύσεις δεν εγγράφονται στον ισολογισμό. Ωστόσο, οι προσθήκες, οι εκχωρήσεις και οι μεταβιβάσεις όλων των πάγιων στοιχείων ενεργητικού καθώς και οι διορθώσεις αξιών των εν λόγω πάγιων στοιχείων ενεργητικού εμφανίζονται στον ισολογισμό ή στο προσάρτημα.

Οι ακαθάριστες επενδύσεις σε μηχανήματα και εξοπλισμό περιλαμβάνονται στον κατάλογο των υλικών στοιχείων ενεργητικού στους λογαριασμούς εταιρειών με τίτλο πάγια στοιχεία ενεργητικού - υλικά στοιχεία ενεργητικού - τεχνικές εγκαταστάσεις και μηχανήματα και λοιπές εγκαταστάσεις, εργαλεία, έπιπλα και λοιπός εξοπλισμός. Το μέρος προκαταβολές και υλικά στοιχεία ενεργητικού υπό κατασκευή θα πρέπει να συμπεριληφθεί στο βαθμό που αφορά μηχανήματα και εξοπλισμό.

Σχέση με άλλες μεταβλητές

Μέρος των ακαθάριστων επενδύσεων σε υλικά αγαθά (15 11 0).

>ΘΕΣΗ ΠΗΝΑΚΑ>

Ορισμός

Οι πωλήσεις υλικών επενδυτικών αγαθών περιλαμβάνουν την αξία υφιστάμενων υλικών κεφαλαιουχικών αγαθών που έχουν πωληθεί σε τρίτους. Οι πωλήσεις υλικών κεφαλαιουχικών αγαθών αποτιμούνται στην πραγματική τους τιμή (χωρίς ΦΠΑ) και όχι στην επίσημη τιμή, αφού αφαιρεθούν τυχόν έξοδα μεταβίβασης κυριότητας που επωμίζεται ο πωλητής. Οι διορθώσεις αξιών και οι εκχωρήσεις με άλλο τρόπο εκτός της πώλησης εξαιρούνται.

Σχέση με τους λογαριασμούς εταιρειών

Οι πωλήσεις επενδυτικών αγαθών δεν εγγράφονται στον ισολογισμό. Ωστόσο, οι προσθήκες, οι εκχωρήσεις και οι μεταβιβάσεις όλων των πάγιων στοιχείων ενεργητικού εμφανίζονται στον ισολογισμό ή στο προσάρτημα.

Τα υλικά επενδυτικά αγαθά αναφέρονται στα στοιχεία ενεργητικού που αναγράφονται στους λογαριασμούς εταιρειών με τίτλο πάγια στοιχεία ενεργητικού - υλικά στοιχεία ενεργητικού.

>ΘΕΣΗ ΠΗΝΑΚΑ>

Ορισμός

Στα πλαίσια μιας χρηματοδοτικής μίσθωσης, ο μισθωτής αποκτά το δικαίωμα χρήσης ενός διαρκούς αγαθού έναντι πληρωμών ενοικίου για προκαθορισμένο και παρατεταμένο χρονικό διάστημα. Εάν όλοι οι κίνδυνοι και οι αποδόσεις της κυριότητας μεταβιβάζονται de facto όχι όμως και de jure, από τον εκμισθωτή στο μισθωτή, η μίσθωση είναι χρηματοδοτική. Στη χρηματοδοτική μίσθωση η περίοδος μίσθωσης καλύπτει ολόκληρη ή το μεγαλύτερο μέρος της οικονομικής ζωής ενός διαρκούς αγαθού. Στο τέλος της περιόδου μίσθωσης ο μισθωτής συχνά έχει την επιλογή να αγοράσει το αγαθό στην ονομαστική τιμή του. Ο ρόλος του εκμισθωτή είναι καθαρά χρηματοδοτικός.

Η αξία που εγγράφεται αντιστοιχεί στην αγοραία τιμή του αγαθού, εάν αυτό είχε αγοραστεί. Η αξία αυτή είναι θεωρητικά γνωστή στα πλαίσια της σύμβασης ή μπορεί να υπολογιστεί αθροίζοντας το μέρος εκείνο των δόσεων που καλύπτουν την εξόφληση του κεφαλαίου. Το μέρος των δόσεων που αντιστοιχούν στην πληρωμή τόκων δεν περιλαμβάνεται.

Η αξία αυτή θα πρέπει να καταγράφεται τη στιγμή που το αγαθό παραδίδεται στο μισθωτή.

Οι ετήσιες πληρωμές για στοιχεία ενεργητικού που χρησιμοποιούνται βάσει χρηματοδοτικής μίσθωσης δεν πρέπει να περιλαμβάνονται. Η αξία αγαθών που χρησιμοποιούνται στα πλαίσια μισθώσεων εκτός των χρηματοδοτικών επίσης δεν θα πρέπει να περιλαμβάνεται.

Σχέση με τους λογαριασμούς εταιρειών

Σημείωση: Η αξία υλικών αγαθών που αποκτήθηκαν με χρηματοδοτική μίσθωση δεν αναφέρεται στην 4η Οδηγία. Ωστόσο, ορισμένα εθνικά λογιστικά πρότυπα επιτρέπουν την εγγραφή αυτών των αγαθών στο ενεργητικό του ισολογισμού.

Σχέση με άλλες μεταβλητές

Σημείωση: Η αξία των υλικών αγαθών που αποκτήθηκαν με χρηματοδοτική μίσθωση δεν περιλαμβάνεται στις ακαθάριστες επενδύσεις σε υλικά αγαθά (15 11 0).

>ΘΕΣΗ ΠΗΝΑΚΑ>

Ορισμός

Ο αριθμός απασχολουμένων ατόμων ορίζεται ως ο συνολικός αριθμός των ατόμων που εργάζονται στη μονάδα παρατήρησης (συμπεριλαμβανομένων των εργαζόμενων ιδιοκτητών, των συνεταίρων που εργάζονται κανονικά στη μονάδα και των μελών της οικογένειας που εργάζονται αμισθί), καθώς και των ατόμων που εργάζονται εκτός της μονάδας, ανήκουν όμως σε αυτήν και αμείβονται από αυτήν (π.χ. αντιπρόσωποι πωλήσεων, προσωπικό παράδοσης εμπορευμάτων, συνεργεία επισκευής και συντήρησης). Περιλαμβάνει τα άτομα που απουσιάζουν για σύντομη χρονική περίοδο (π.χ. με αναρρωτική άδεια, με άδεια μετ' αποδοχών ή με ειδική άδεια) και επίσης τα άτομα που απεργούν αλλά όχι εκείνα που απουσιάζουν επ' αόριστον. Περιλαμβάνει επίσης τους εργαζόμενους με μερική απασχόληση οι οποίοι θεωρούνται εργαζόμενοι με μερική απασχόληση σύμφωνα με τους νόμους της εκάστοτε χώρας και συμπεριλαμβάνονται στην κατάσταση μισθοδοσίας, καθώς και τους εποχικούς εργαζόμενους, τους μαθητευόμενους και τους εργαζόμενους κατ' οίκον οι οποίοι περιλαμβάνονται στην κατάσταση μισθοδοσίας.

Ο αριθμός των απασχολουμένων ατόμων δεν περιλαμβάνει το εργατικό δυναμικό που προμηθεύουν στη μονάδα άλλες επιχειρήσεις, ούτε τα άτομα που εκτελούν εργασίες επισκευής και συντήρησης στη μονάδα παρατήρησης εκ μέρους άλλων επιχειρήσεων, ούτε τα άτομα που υπηρετούν την υποχρεωτική στρατιωτική τους θητεία.

Τα μέλη της οικογένειας που εργάζονται αμισθί είναι τα άτομα που ζουν μαζί με τον ιδιοκτήτη της μονάδας και εργάζονται κανονικά στη μονάδα αλλά δεν έχουν σύμβαση εργασίας και δεν λαμβάνουν κανένα σταθερό ποσό για την εργασία που εκτελούν. Αυτό αφορά μόνο τα άτομα εκείνα που δεν περιλαμβάνονται στην κατάσταση μισθοδοσίας άλλης μονάδας όπου βρίσκεται η κύρια απασχόλησή τους.

Σημείωση: Για τον έλεγχο της συγκρισιμότητας των στοιχείων είναι απαραίτητο να δηλώνεται εάν συμπεριλαμβάνονται οι εθελοντικά εργαζόμενοι στον παρόντα τίτλο ή όχι.

Σχέση με τους λογαριασμούς εταιρειών

Ο αριθμός απασχολουμένων ατόμων εγγράφεται στο προσάρτημα των λογαριασμών εταιρειών (Άρθρο 43 παράγραφος 8).

Σχέση με άλλες μεταβλητές

Ο αριθμός απασχολουμένων ατόμων μπορεί να αναλυθεί στον αριθμό μισθωτών (16 13 0) και στους εργαζόμενους αμισθί.

>ΘΕΣΗ ΠΗΝΑΚΑ>

Ορισμός

Ο αριθμός μισθωτών ορίζεται ως ο αριθμός των ατόμων που εργάζονται για έναν εργοδότη και έχουν σύμβαση απασχόλησης, λαμβάνουν δε αμοιβή υπό μορφή ημερομισθίων, μισθών, επιδομάτων, δωρεάν παροχών, αμοιβή με βάση τα αποτελέσματα ή αμοιβή σε είδος.

Σχέση μεταξύ εργοδότη και εργαζόμενου υφίσταται από τη στιγμή που υφίσταται συμφωνία, τυπική ή άτυπη, μεταξύ μιας επιχείρησης και ενός ατόμου, τα οποία κανονικά έχουν καταλήξει εθελοντικά σε συμφωνία βάσει της οποίας το άτομο εργάζεται για την επιχείρηση έναντι αμοιβής σε χρήμα ή σε είδος.

Ένας εργαζόμενος θεωρείται μισθωτός μιας συγκεκριμένης μονάδας εφόσον λαμβάνει ημερομίσθιο ή μισθό από την εν λόγω μονάδα ανεξάρτητα από τον τόπο στον οποίο εκτελεί την εργασία του (εντός ή εκτός της μονάδας παραγωγής). Ένας εργαζόμενος που προέρχεται από γραφείο εξεύρεσης προσωρινής απασχόλησης θεωρείται μισθωτός του γραφείου εξεύρεσης προσωρινής απασχόλησης και όχι της μονάδας (πελάτη) στην οποία εργάζεται.

Συγκεκριμένα οι ακόλουθοι θεωρούνται ως μισθωτοί:

- αμειβόμενοι εργαζόμενοι ιδιοκτήτες,

- φοιτητές και σπουδαστές με επίσημη δέσμευση βάσει της οποίας συνεισφέρουν στη διαδικασία παραγωγής της μονάδας έναντι αμοιβής ή/και εκπαιδευτικών υπηρεσιών,

- υπάλληλοι που έχουν προσληφθεί με σύμβαση η οποία αποσκοπεί να ενθαρρύνει την πρόσληψη ανέργων,

- κατ' οίκον εργαζόμενοι, εάν υπάρχει ρητή συμφωνία ότι ο κατ' οίκον εργαζόμενος αμείβεται με βάση την εργασία που προσφέρει και περιλαμβάνεται στην κατάσταση μισθοδοσίας.

Ο αριθμός μισθωτών περιλαμβάνει εργαζόμενους με μερική απασχόληση, εποχικούς εργαζόμενους, εργαζόμενους που απεργούν ή βρίσκονται σε άδεια για μικρό χρονικό διάστημα αλλά δεν περιλαμβάνει εκείνους που βρίσκονται σε άδεια για μεγάλο χρονικό διάστημα.

Ο αριθμός μισθωτών δεν περιλαμβάνει τους εθελοντικά εργαζόμενους.

Ο αριθμός μισθωτών υπολογίζεται με τον ίδιο τρόπο που υπολογίζεται και ο αριθμός απασχολουμένων ατόμων, δηλαδή ως αριθμός θέσεων εργασίας και μετριέται ως ετήσιος μέσος όρος.

Σχέση με άλλες μεταβλητές

Μέρος του αριθμού απασχολουμένων ατόμων (16 11 0).

Πολλές ξεχωριστές κατηγορίες μισθωτών μπορούν να εντοπισθούν:

- Αριθμός μισθωτών με μερική απασχόληση (16 13 1).

- Αριθμός μαθητευομένων (16 13 2).

- Αριθμός εργαζομένων κατ' οίκον (16 13 5).

>ΘΕΣΗ ΠΗΝΑΚΑ>

Ορισμός

Πρόκεται για ένα τμήμα του αριθμού των μισθωτών που υπολογίζεται σε σχέση με τον αριθμό των ωρών εργασίας που πραγματοποιήθηκαν την εβδομάδα για τις οποίες πληρώνονται 7 ο αριθμός αυτός των ωρών εξετάζεται σε σχέση με τον αριθμό των ωρών που αποτελούν το εβδομαδιαίο ωράριο εργασίας ενός εργαζομένου με πλήρη απασχόληση στο κράτος μέλος ή στον τομέα της μονάδας ή στην ίδια τη μονάδα.

Οι εργαζόμενοι με μερική απασχόληση είναι άτομα των οποίων οι συνήθεις ώρες εργασίες είναι λιγότερες από τις φυσιολογικές ώρες εργασίας. Ο ορισμός αυτός περιλαμβάνει όλες τις μορφές μερικής απασχόλησης (απασχόληση τη μισή μέρα, απασχόληση για μια, δύο ή τρεις μέρες την εβδομάδα κ.λπ.). Ο αριθμός αυτός μπορεί να καθορίζεται σε εθνικό, περιφερειακό, βιομηχανικό επίπεδο ή και σε επίπεδο μονάδας.

Ο αριθμός μισθωτών μπορεί να αναλυθεί σύμφωνα με τον αριθμό των ωρών εργασίας που πραγματοποιούν οι μισθωτοί εβδομαδιαίως. Αυτός ο αριθμός ωρών εξετάζεται σε σχέση με το χρόνο που θεωρείται ως τυπικό εβδομαδιαίο ωράριο εργασίας των εργαζομένων με πλήρη απασχόληση στο κράτος μέλος, στην περιφέρεια, στη βιομηχανία ή στη μονάδα.

Θα πρέπει να σημειωθεί ότι ενώ η κατηγορία «μισθωτός πλήρους απασχόλησης» είναι σχετικά ομοιογενής, δεν μπορεί κανείς να ισχυριστεί το ίδιο για την κατηγορία «μισθωτός μερικής απασχόλησης» επειδή η μερική απασχόληση μπορεί να καλύπτει από το 20 % ή και λιγότερο ως το 80 % ή και περισσότερο του συνήθους εβδομαδιαίου ωραρίου της εργοδότριας μονάδας.

Είναι αδύνατο να γίνει ακριβής διαχωρισμός μεταξύ μερικής και πλήρους απασχόλησης, λόγω των διαφορών στην εργασιακή πρακτική μεταξύ κρατών μελών και μεταξύ βιομηχανιών.

Οι μισθωτοί με μερική απασχόληση (διάρκεια εργασίας μικρότερη από την κανονική) δεν πρέπει να συγχέονται με τους προσωρινούς/εποχικούς μισθωτούς (που μπορεί να εργάζονται με πλήρη απασχόληση αλλά για συγκεκριμένη μικρή χρονική περίοδο, π.χ. ως έκτακτοι εργαζόμενοι, ως μέλη κινηματογραφικού συνεργείου κ.λπ.).

Σχέση με άλλες μεταβλητές

Μέρος του αριθμού μισθωτών (16 13 0).

>ΘΕΣΗ ΠΗΝΑΚΑ>

Ορισμός

Όλοι οι μισθωτοί που δεν συμμετέχουν πλήρως στη διαδικασία παραγωγής της μονάδας επειδή εργάζονται βάσει σύμβασης μαθητείας ή επειδή το γεγονός ότι πραγματοποιούν επαγγελματική εκπαίδευση επηρεάζει σημαντικά την παραγωγικότητά τους περιλαμβάνονται στην παρούσα μεταβλητή.

Σχέση με άλλες μεταβλητές

Μέρος του αριθμού μισθωτών (16 13 0).

>ΘΕΣΗ ΠΗΝΑΚΑ>

Ορισμός

Οι εργαζόμενοι κατ' οίκον είναι υποδιαίρεση των απασχολουμένων ατόμων της μονάδας παρατήρησης που διεξάγουν την επαγγελματική τους δραστηριότητα από το σπίτι τους. Μόνο οι εργαζόμενοι κατ' οίκον που εμφανίζονται στην κατάσταση μισθοδοσίας της μονάδας παρατήρησης πρέπει να περιλαμβάνονται.

Σχέση με άλλες μεταβλητές

Μέρος του αριθμού μισθωτών (16 13 0).

>ΘΕΣΗ ΠΗΝΑΚΑ>

Ορισμός

Πρόκειται για τον αριθμό των μισθωτών ο οποίος έχει μετατραπεί σε ισοδύναμα πλήρους απασχόλησης (ΙΠΑ).

Τα αριθμητικά στοιχεία για τα άτομα που εργάζονται λιγότερο από το συνηθισμένο ωράριο εργασίας ενός εργαζομένου με πλήρη απασχόληση όλο το έτος πρέπει να μετατρέπονται σε ισοδύναμα πλήρους απασχόλησης σε σχέση με το ωράριο εργασίας ενός μισθωτού πλήρους απασχόλησης όλο το έτος στη μονάδα.

Στην κατηγορία αυτή περιλαμβάνονται τα άτομα που εργάζονται λιγότερες από τις κανονικές ώρες μιας εργάσιμης ημέρας, λιγότερες από τις κανονικές εργάσιμες ημέρες την εβδομάδα ή λιγότερες από τις κανονικές εβδομάδες/μήνες το χρόνο. Η μετατροπή πρέπει να γίνεται βάσει του αριθμού των ωρών, ημερών, εβδομάδων ή μηνών εργασίας που πραγματοποιήθηκαν.

Σχέση με άλλες μεταβλητές

Ο αριθμός των ωρών εργασίας που πραγματοποιήθηκαν από τους μισθωτούς (16 15 0) ή ο αριθμός των μισθωτών με μερική απασχόληση (16 13 1) μπορούν να χρησιμοποιηθούν για τη μετατροπή του αριθμού των μισθωτών (16 13 0) σε ισοδύναμα πλήρους απασόχλησης.

>ΘΕΣΗ ΠΗΝΑΚΑ>

Ορισμός

Ο συνολικός αριθμός ωρών εργασίας που πραγματοποιήθηκαν από μισθωτούς αντιπροσωπεύει το συνολικό αριθμό των ωρών που όντως πραγματοποιήθηκαν για την παραγωγή στη μονάδα παρατήρησης κατά την περίοδο αναφοράς.

Η μεταβλητή αυτή δεν περιλαμβάνει τις ώρες εργασίας που αμείβονται αλλά δεν έχουν πραγματοποιηθεί, όπως είναι η ετήσια άδεια, οι αργίες και η αναρρωτική άδεια. Εξαιρεί επίσης τα διαλείμματα για φαγητό και τη μετάβαση στον τόπο εργασίας και την επιστροφή στο σπίτι.

Περιλαμβάνονται οι ώρες εργασίας που όντως πραγματοποιήθηκαν στη διάρκεια του κανονικού ωραρίου 7 οι επιπλέον ώρες εργασίας που πραγματοποιήθηκαν 7 ο χρόνος που αναλώνεται στο χώρο εργασίας για δουλειές 7 όπως είναι η προετοιμασία του χώρου και ο χρόνος που αντιστοιχεί σε σύντομα διαλείμματα στο χώρο εργασίας.

Εάν ο ακριβής αριθμός ωρών εργασίας που όντως πραγματοποιήθηκαν δεν είναι γνωστός μπορεί να εκτιμηθεί βάσει του θεωρητικού αριθμού ωρών εργασίας και του μέσου ρυθμού απουσιών (ασθένεια, μητρότητα κ.λπ.).

Σχέση με άλλες μεταβλητές

Ο αριθμός ωρών εργασίας που πραγματοποιήθηκαν από τους μισθωτούς μπορεί να χρησιμοποιηθεί για τη μετατροπή του αριθμού των μισθωτών (16 13 0) σε αριθμό μισθωτών σε ισοδύναμα πλήρους απασχόλησης (16 14 0).

>ΘΕΣΗ ΠΗΝΑΚΑ>

Ορισμός

Είναι ο συνολικός αριθμός καταστημάτων λιανικού εμπορίου που διατηρεί η επιχείρηση είτε είναι δικά της είτε τα μισθώνει. Τα καταστήματα ορίζονται ως σταθεροί χώροι εγκατάστασης πωλήσεων στους οποίους εισέρχονται οι πελάτες με σκοπό να πραγματοποιήσουν αγορές. Τα καταστήματα λιανικού εμπορίου ταξινομούνται στα πλαίσια των ομάδων 52.1 έως 52.5 της NACE Αναθ. 1.

Σχέση με άλλες μεταβλητές

Μέρος του αριθμού τοπικών μονάδων (11 21 0).

>ΘΕΣΗ ΠΗΝΑΚΑ>

Ορισμός

Πέρα από το συνολικό αριθμό καταστημάτων λιανικής πώλησης προστίθεται μια ανάλυση κατά κατηγορία επιφάνειας πωλήσεων.

Οι κατηγορίες αυτές επιφάνειας είναι:

- Κάτω των 120 m².

- Από 120 έως 399 m².

- Από 400 έως 999 m².

- Από 1 000 έως 2 499 m².

- Από 2 500 έως 4 999 m².

- Από 5 000 έως 9 999 m².

- Άνω των 10 000 m².

Σχέση με άλλες μεταβλητές

Είναι μια ανάλυση του αριθμού καταστημάτων λιανικού εμπορίου (17 32 0).

>ΘΕΣΗ ΠΗΝΑΚΑ>

Ορισμός

Η επιφάνεια πωλήσεων θεωρείται ότι είναι η κατ' εκτίμηση επιφάνεια του μέρους των εγκαταστάσεων που χρησιμοποιείται για τις πωλήσεις και για την επίδειξη των εμπορευμάτων, δηλαδή:

- η συνολική επιφάνεια στην οποία έχουν πρόσβαση οι πελάτες, συμπεριλαμβανομένων των δοκιμαστηρίων,

- τα ταμεία και οι βιτρίνες,

- ο χώρος πίσω από το ταμείο που χρησιμοποιείται από τους υπαλλήλους του καταστήματος.

Η επιφάνεια πωλήσεων δεν περιλαμβάνει γραφεία, χώρους αποθήκευσης και προετοιμασίας, εργαστήρια, κλιμακοστάσια, βεστιάρια και άλλους παρόμοιους χώρους.

>ΘΕΣΗ ΠΗΝΑΚΑ>

Ορισμός

Το χαρακτηριστικό αυτό καλύπτει το συνολικό αριθμό σταθερών περιπτέρων ή/και πάγκων που διατηρεί μια επιχείρηση, είτε ως ιδιοκτήτης είτε ως μισθωτής. Σε αντίθεση με τα καταστήματα, οι πελάτες δεν εισέρχονται συνήθως στο χώρο πωλήσεων των περιπτέρων/πάγκων για να κάνουν τις αγορές τους. Τα σταθερά περίπτερα/πάγκοι ταξινομούνται ως μέρος της τάξης 52.62 της NACE Αναθ. 1.

>ΘΕΣΗ ΠΗΝΑΚΑ>

Ορισμός

Πρόκειται για το μέρος εκείνο του κύκλου εργασιών που προέρχεται από δραστηριότητες οι οποίες ταξινομούνται στους τίτλους Α έως ΣΤ της NACE Αναθ. 1.

Ο κύκλος εργασιών που προέρχεται από τη μεταπώληση αγαθών και υπηρεσιών που αγοράστηκαν με σκοπό τη μεταπώληση στην ίδια κατάσταση δεν περιλαμβάνεται.

Σχέση με τους λογαριασμούς εταιρειών

Ο κύκλος εργασιών από βιομηχανικές δραστηριότητες δεν μπορεί να απομονωθεί στους λογαριασμούς εταιρειών. Αποτελεί μέρος του καθαρού ύψους του κύκλου εργασιών.

Σχέση με άλλες μεταβλητές

Μέρος του κύκλου εργασιών (12 11 0).

>ΘΕΣΗ ΠΗΝΑΚΑ>

Ορισμός

Πρόκειται για το μέρος εκείνο του κύκλου εργασιών που προέρχεται από την κύρια δραστηριότητα της μονάδας. Η κύρια δραστηριότητα της μονάδας καθορίζεται σύμφωνα με τους κανόνες που διατυπώνονται στον κανονισμό (ΕΟΚ) αριθ. 696/93 του Συμβουλίου της 15ης Μαρτίου 1993 για τις στατιστικές μονάδες (1).

Ο κύκλος εργασιών που προέρχεται από την πώληση αγαθών και υπηρεσιών τα οποία έχουν αποτελέσει αντικείμενο υπεργολαβίας δεν περιλαμβάνεται. Ο κύκλος εργασιών που προέρχεται από τη μεταπώληση αγαθών και υπηρεσιών που αγοράστηκαν με σκοπό τη μεταπώληση στην ίδια κατάσταση δεν περιλαμβάνεται.

Σχέση με τους λογαριασμούς εταιρειών

Ο κύκλος εργασιών από την κύρια δραστηριότητα σε τετραψήφιο επίπεδο NACE Αναθ. 1 δεν μπορεί να απομονωθεί στους λογαριασμούς εταιρειών. Αποτελεί μέρος του καθαρού ύψους του κύκλου εργασιών.

Σχέση μέ άλλες μεταβλητές

Μέρος του κύκλου εργασιών (12 11 0).

>ΘΕΣΗ ΠΗΝΑΚΑ>

Ορισμός

Πρόκειται για το μέρος εκείνο του κύκλου εργασιών που προέρχεται από δραστηριότητες που ταξινομούνται στους τίτλους Γ έως ΣΤ της NACE Αναθ. 1.

Ο κύκλος εργασιών που προέρχεται από την πώληση αγαθών και υπηρεσιών τα οποία έχουν αποτελέσει αντικείμενο υπεργολαβίας δεν περιλαμβάνεται. Ο κύκλος εργασιών που προέρχεται από τη μεταπώληση αγαθών και υπηρεσιών που αγοράστηκαν με σκοπό τη μεταπώληση στην ίδια κατάσταση δεν περιλαμβάνεται.

Σχέση με τους λογαριασμούς εταιρειών

Ο κύκλος εργασιών από βιομηχανικές δραστηριότητες δεν μπορεί να απομονωθεί στους λογαριασμούς εταιρειών. Αποτελεί μέρος του καθαρού ύψους του κύκλου εργασιών.

Σχέση με άλλες μεταβλητές

Μέρος του κύκλου εργασιών (12 11 0).

Μέρος του κύκλου εργασιών από γεωργικές, δασοκομικές, αλιευτικές και βιομηχανικές δραστηριότητες (18 10 0).

>ΘΕΣΗ ΠΗΝΑΚΑ>

Ορισμός

Πρόκειται για το μέρος εκείνο του κύκλου εργασιών που προέρχεται από δραστηριότητες που ταξινομούνται στους τίτλους Γ έως Ε της NACE Αναθ. 1.

Ο κύκλος εργασιών που προέρχεται από την πώληση αγαθών και υπηρεσιών τα οποία έχουν αποτελέσει αντικείμενο υπεργολαβίας δεν περιλαμβάνεται. Ο κύκλος εργασιών που προέρχεται από τη μεταπώληση αγαθών και υπηρεσιών που αγοράστηκαν με σκοπό τη μεταπώληση στην ίδια κατάσταση δεν περιλαμβάνεται.

Σχέση με τους λογαριασμούς εταιρειών

Ο κύκλος εργασιών από βιομηχανικές δραστηριότητες εκτός των κατασκευών δεν μπορεί να απομονωθεί στους λογαριασμούς εταιρειών. Αποτελεί μέρος του καθαρού ύψους του κύκλου εργασιών.

Σχέση με άλλες μεταβλητές

Μέρος του κύκλου εργασιών (12 11 0).

Μέρος του κύκλου εργασιών από γεωργικές, δασοκομικές, αλιευτικές και βιομηχανικές δραστηριότητες (18 10 0).

Μέρος του κύκλου εργασιών από βιομηχανικές δραστηριότητες (18 12 0).

>ΘΕΣΗ ΠΗΝΑΚΑ>

Ορισμός

Πρόκειται για το μέρος εκείνο του κύκλου εργασιών που προέρχεται από τις δραστηριότητες που ταξινομούνται στον τίτλο ΣΤ της NACE Αναθ. 1.

Ο κύκλος εργασιών που προέρχεται από την πώληση αγαθών και υπηρεσιών που έχουν αποτελέσει αντικείμενα υπεργολαβίας δεν περιλαμβάνεται. Ο κύκλος εργασιών που προέρχεται από τη μεταπώληση αγαθών και υπηρεσιών που αγοράστηκαν με σκοπό τη μεταπώληση στην ίδια κατάσταση δεν περιλαμβάνεται.

Σχέση με τους λογαριασμούς εταιρειών

Ο κύκλος εργασιών από τις δραστηριότητες κατασκευών δεν μπορεί να απομονωθεί στους λογαριασμούς εταιρειών. Αποτελεί μέρος του καθαρού ύψους του κύκλου εργασιών.

Σχέση με άλλες μεταβλητές

Μέρος του κύκλου εργασιών (12 11 0).

Μέρος του κύκλου εργασιών από γεωργικές, δασοκομικές, αλιευτικές και βιομηχανικές δραστηριότητες (18 10 0).

Μέρος του κύκλου εργασιών από βιομηχανικές δραστηριότητες (18 12 0).

>ΘΕΣΗ ΠΗΝΑΚΑ>

Ορισμός

Πρόκειται για το μέρος εκείνο του κύκλου εργασιών που προέρχεται από εμπορικές δραστηριότητες αγορών και πωλήσεων της μονάδας. Αντιστοιχεί στις πωλήσεις αγαθών που αγοράστηκαν από τη μονάδα στο δικό της όνομα και για δικό της λογαριασμό και μεταπωλήθηκαν στην κατάσταση στην οποία αγοράστηκαν ή αφού επισημάνθηκαν και συσκευάστηκαν, όπως είναι η συνήθης πρακτική των εμπορικών επιχειρήσεων διανομής.

Οι μεταπωλήσεις αυτού του είδους μπορούν να αναλυθούν στα ακόλουθα:

- μεταπωλήσεις σε άλλους εμπόρους, επαγγελματίες χρήστες κ.λπ. (χονδρικές πωλήσεις),

- μεταπωλήσεις σε νοικοκυριά ή σε χρήστες μικρής κλίμακας (λιανικές πωλήσεις).

Οι δραστηριότητες αυτές ταξινομούνται στον τίτλο Ζ της NACE Αναθ. 1 (εκτός από τις υπηρεσίες συντήρησης και επισκευής επ' αμοιβή ή επί συμβάσει ομίλων χονδρικής πώλησης 50.2, 50.4, 51.1 και 52.7).

Σχέση με τους λογαριασμούς εταιρειών

Ο κύκλος εργασιών από εμπορικές δραστηριότητες αγορών και πωλήσεων δεν απομονώνεται στους λογαριασμούς εταιρειών. Αποτελεί μέρος του καθαρού ύψους του κύκλου εργασιών.

Σχέση με άλλες μεταβλητές

Μέρος του κύκλου εργασιών (12 11 0).

>ΘΕΣΗ ΠΗΝΑΚΑ>

Ορισμός

Πρόκειται για το μέρος εκείνο του κύκλου εργασιών που προέρχεται από τη διαμεσολαβητική δραστηριότητα της μονάδας. Αυτή αντιστοιχεί σε τυχόν προμήθειες επί αγορών και πωλήσεων που πραγματοποιούνται στο όνομα και εκ μέρους τρίτων και παρόμοιες δραστηριότητες.

Οι δραστηριότητες αυτές ταξινομούνται στην ομάδα 51.1 της NACE Αναθ. 1.

Σχέση με τους λογαριασμούς εταιρειών

Ο κύκλος εργασιών από διαμεσολαβητικές δραστηριότητες δεν απομονώνεται στους λογαριασμούς εταιρειών. Αποτελεί μέρος του καθαρού ύψους του κύκλου εργασιών.

Σχέση με άλλες μεταβλητές

Μέρος του κύκλου εργασιών (12 11 0).

>ΘΕΣΗ ΠΗΝΑΚΑ>

Ορισμός

Έσοδα από όλες τις υπηρεσίες που έχουν παρασχεθεί (τραπεζικές και ασφαλιστικές υπηρεσίες, επιχειρηματικές και προσωπικές υπηρεσίες).

Η μεταβλητή αυτή περιλαμβάνει τον κύκλο εργασιών από δραστηριότητες παροχής υπηρεσιών στα πλαίσια της κύριας ή της δευτερεύουσας δραστηριότητας της μονάδας 7 ορισμένες δραστηριότητες παροχής υπηρεσιών μπορούν να διεξάγονται από βιομηχανικές μονάδες. Οι δραστηριότητες αυτές ταξινομούνται στους τίτλους Η έως Κ και Μ έως Ο και επίσης στις υπηρεσίες συντήρησης και επισκευής των ομάδων 50.2, 50.4 και 52.7 του τίτλου Ζ της NACE Αναθ. 1.

Σχέση με τους λογαριασμούς εταιρειών

Ο κύκλος εργασιών από δραστηριότητες παροχής υπηρεσιών δεν απομονώνεται στους λογαριασμούς εταιρειών. Αποτελεί μέρος του καθαρού ύψους του κύκλου εργασιών.

Σχέση με άλλες μεταβλητές

Μέρος του κύκλου εργασιών (12 11 0).

>ΘΕΣΗ ΠΗΝΑΚΑ>

Ορισμός

Πρόκειται για το μέρος εκείνο του κύκλου εργασιών που προέρχεται από εμπορικές δραστηριότητες αγοράς και μεταπώλησης της μονάδας και από τη διαμεσολαβητική δραστηριότητα της μονάδας. Αυτό αντιστοιχεί στις πωλήσεις αγαθών που αγοράστηκαν από τη μονάδα στο όνομά της και για δικό της λογαριασμό και μεταπωλήθηκαν στην ίδια κατάσταση στην οποία αγοράστηκαν ή αφού επισημάνθηκαν και συσκευάστηκαν, όπως είναι η συνήθης πρακτική στις εμπορικές επιχειρήσεις διανομής, καθώς και οι τυχόν προμήθειες επί αγορών και πωλήσεων που πραγματοποιήθηκαν στο όνομα και εκ μέρους τρίτων και παρόμοιες δραστηριότητες.

Οι μεταπωλήσεις αναλύονται στα ακόλουθα:

- μεταπωλήσεις σε άλλους εμπόρους, επαγγελματίες χρήστες κ.λπ. (χονδρικές πωλήσεις),

- μεταπωλήσεις σε νοικοκυριά ή σε χρήστες μικρής κλίμακας (λιανικές πωλήσεις).

Οι δραστηριότητες αυτές ταξινομούνται στον τίτλο Ζ της NACE Αναθ. 1 (εκτός από τις υπηρεσίες συντήρησης και επισκευής των ομάδων 50.2, 50.4 και 52.7).

Σχέση με τους λογαριασμούς εταιρειών

Ο κύκλος εργασιών από εμπορικές και διαμεσολαβητικές δραστηριότητες δεν απομονώνεται στους λογαριασμούς εταιρειών. Αποτελεί μέρος του καθαρού ύψους του κύκλου εργασιών.

Σχέση με άλλες μεταβλητές

Μέρος του κύκλου εργασιών (12 11 0).

>ΘΕΣΗ ΠΗΝΑΚΑ>

Ορισμός

Πρόκειται για το μέρος εκείνο του κύκλου εργασιών που προέρχεται από δραστηριότητες οι οποίες ταξινομούνται στον τίτλο ΣΤ της NACE Αναθ. 1 και αφορά κατασκευές που ταξινομούνται ως κτίρια στην ταξινόμηση των ειδών κατασκευών (CC).

Ο κύκλος εργασιών που προέρχεται από την πώληση αγαθών και υπηρεσιών που έχουν αποτελέσει αντικείμενο υπεργολαβίας δεν περιλαμβάνεται. Ο κύκλος εργασιών που προέρχεται από τη μεταπώληση αγαθών και υπηρεσιών που αγοράστηκαν με σκοπό τη μεταπώληση στην ίδια κατάσταση δεν περιλαμβάνεται.

Σχέση με τους λογαριασμούς εταιρειών

Ο κύκλος εργασιών από διαμεσολαβητικές δραστηριότητες δεν απομονώνεται στους λογαριασμούς εταιρειών. Αποτελεί μέρος του καθαρού ύψους του κύκλου εργασιών.

Σχέση με άλλες μεταβλητές

Μέρος του κύκλου εργασιών (12 11 0).

Μέρος του κύκλου εργασιών από γεωργικές, δασοκομικές, αλιευτικές και βιομηχανικές δραστηριότητες (18 10 0).

Μέρος του κύκλου εργασιών από βιομηχανικές δραστηριότητες (18 12 0).

Μέρος του κύκλου εργασιών από δραστηριότητες κατασκευών (18 12 2).

>ΘΕΣΗ ΠΗΝΑΚΑ>

Ορισμός

Πρόκειται για το μέρος εκείνο του κύκλου εργασιών που προέρχεται από δραστηριότητες οι οποίες ταξινομούνται στον τίτλο ΣΤ της NACE Αναθ. 1 και αφορά κατασκευές που ταξινομούνται ως έργα πολιτικού μηχανικού στην ταξινόμηση των ειδών κατασκευών (CC).

Ο κύκλος εργασιών που προέρχεται από την πώληση αγαθών και υπηρεσιών που έχουν αποτελέσει αντικείμενο υπεργολαβίας δεν περιλαμβάνεται. Ο κύκλος εργασιών που προέρχεται από τη μεταπώληση αγαθών και υπηρεσιών που αγοράστηκαν με σκοπό τη μεταπώληση στην ίδια κατάσταση δεν περιλαμβάνεται.

Σχέση με τους λογαριασμούς εταιρειών

Ο κύκλος εργασιών από δραστηριότητες πολιτικού μηχανικού δεν απομονώνεται στους λογαριασμούς εταιρειών. Αποτελεί μέρος του καθαρού ύψους του κύκλου εργασιών.

Σχέση με άλλες μεταβλητές

Μέρος του κύκλου εργασιών (12 11 0).

Μέρος του κύκλου εργασιών από γεωργικές, δασοκομικές, αλιευτικές και βιομηχανικές δραστηριότητες (18 10 0).

Μέρος του κύκλου εργασιών από βιομηχανικές δραστηριότητες (18 12 0).

Μέρος του κύκλου εργασιών από δραστηριότητες κατασκευών (18 12 2).

>ΘΕΣΗ ΠΗΝΑΚΑ>

Ορισμός

Οι αγορές όλων των ενεργειακών προϊόντων στη διάρκεια της περιόδου αναφοράς πρέπει να περιλαμβάνονται στη μεταβλητή αυτή μόνον εφόσον αγοράζονται με σκοπό να χρησιμοποιηθούν ως καύσιμα. Τα ενεργειακά προϊόντα που αγοράζονται ως πρώτες ύλες ή με σκοπό τη μεταπώληση χωρίς περαιτέρω μετατροπή δεν πρέπει να περιλαμβάνονται. Το στοιχείο αυτό πρέπει να δίνεται ως αξία μόνο.

Σχέση με τους λογαριασμούς εταιρειών

Οι αγορές ενεργειακών προϊόντων δεν μπορούν να απομονωθούν στους λογαριασμούς εταιρειών. Αποτελούν μέρος των πρώτων υλών και αναλωσίμων.

Σχέση με άλλες μεταβλητές

Μέρος των συνολικών αγορών αγαθών και υπηρεσιών (13 11 0).

>ΘΕΣΗ ΠΗΝΑΚΑ>

- Αγορές λιθάνθρακα.

- Αγορές οπτάνθρακα.

- Αγορές ειδικών καυσίμων.

- Αγορές πετρελαίου εσωτερικής καύσης.

- Αγορές πετρελαίου εξωτερικής καύσης.

- Αγορές άλλων πετρελαιοειδών.

- Αγορές φυσικού αερίου.

- Αγορές φωταερίου.

- Αγορές ανανεώσιμων πηγών ενέργειας.

- Αγορές θερμότητας.

- Αγορές ηλεκτρικού ρεύματος.

Σχέση με τους λογαριασμούς εταιρειών

Οι αγορές ξεχωριστών ενεργειακών προϊόντων δεν μπορούν να απομονωθούν στους λογαριασμούς εταιρειών. Αποτελούν μέρος των πρώτων υλών και αναλωσίμων.

Σχέση με άλλες μεταβλητές

Μέρος των αγορών ενεργειακών προϊόντων (20 11 0).

>ΘΕΣΗ ΠΗΝΑΚΑ>

Ορισμός

Πρόκειται για τις επενδυτικές δαπάνες που προκύπτουν από ενέργειες και δραστηριότητες οι οποίες αποσκοπούν πρωταρχικά στην πρόληψη, μείωση και εξάλειψη της ρύπανσης και οποιασδήποτε άλλης υποβάθμισης του περιβάλλοντος.

Οι ενέργειες και οι δραστηριότητες που έχουν ευμενή επίδραση στο περιβάλλον δεν εμπίπτουν όμως στον τομέα της περιβαλλοντικής προστασίας δεν περιλαμβάνονται. Συνεπώς, εξαιρούνται από τον τομέα αυτό οι δραστηριότητες οι οποίες μολονότι είναι ευεργετικές για το περιβάλλον ικανοποιούν πρωταρχικά τεχνικές ανάγκες ή εσωτερικές απαιτήσεις υγιεινής και ασφάλειας της επιχείρησης. Ο περιορισμός αυτός ισχύει κατά κύριο λόγο για τις δραστηριότητες ανακύκλωσης που ταξινομούνται στα πλαίσια της NACE 37.00 (ανακύκλωση). Τα στοιχεία που συλλέγονται για τον τομέα αυτό δεν πρέπει να προστίθενται σε άλλους τίτλους της NACE (βλέπε ταξινόμηση δραστηριοτήτων περιβαλλοντικής προστασίας UNECE/Eurostat DOC/CES/822).

Ο εξοπλισμός στο τέλος της παραγωγικής διαδικασίας αφορά πρόσθετες τεχνικές εγκαταστάσεις για χρήση στα πλαίσια του περιβαλλοντικού ελέγχου. Οι εγκαταστάσεις αυτές λειτουργούν ανεξάρτητα ή είναι ξεχωριστά και αναγνωρίσιμα μέρη που προστίθενται στις εγκαταστάσεις παραγωγής για την αντιμετώπιση της ρύπανσης που δημιουργείται, για την πρόληψη των εκπομπών, για το διασκορπισμό των ρύπων ή για τη μέτρηση της ρύπανσης (παρακολούθηση). Η επένδυση υπολογίζεται από την τιμή αγοράς ή από το κόστος κατασκευής της εγκατάστασης συμπεριλαμβανομένου του σχεδιασμού και του κόστους εγκατάστασης. Συμπεριλαμβάνεται επίσης η αγορά γης που είναι απαραίτητη για την εγκατάσταση. Οι δαπάνες που πραγματοποιούνται κυρίως για λόγους υγιεινής και ασφάλειας εντός του χώρου εργασίας δεν πρέπει να περιλαμβάνονται.

Οι επενδύσεις αυτές πραγματοποιούνται σε δραστηριότητες όπως είναι η μείωση, η πρόληψη ή η επεξεργασία αποβλήτων και λυμάτων, η πρόληψη και η εξάλειψη ή μείωση αέριων εκπομπών, η επεξεργασία και η διάθεση μολυσμένου εδάφους και υπόγειων υδάτων, η πρόληψη ή η μείωση του θορύβου και των κραδασμών, η διαφύλαξη προστατευόμενων περιοχών και τοπίων καθώς και η παρακολούθηση της ποιότητας του περιβάλλοντος και η παρακολούθηση των αποβλήτων.

Σχέση με άλλες μεταβλητές

Οι επενδύσεις αυτές δεν εγγράφονται στον ισολογισμό. Ωστόσο, οι προσθήκες, οι εκχωρήσεις και οι μεταβιβάσεις όλων των πάγιων στοιχείων ενεργητικού καθώς και οι διορθώσεις αξιών των εν λόγω πάγιων στοιχείων εμφανίζονται στον ισολογισμό ή στο προσάρτημα. Οι επενδύσεις σε εξοπλισμό και εγκαταστάσεις για την καταπολέμηση της ρύπανσης και τα ειδικά αντιρρυπαντικά μέσα περιλαμβάνονται αλλά δεν είναι μεμονωμένα στον κατάλογο των υλικών στοιχείων ενεργητικού που περιλαμβάνεται στους λογαριασμούς εταιρειών με τίτλο πάγια στοιχεία ενεργητικού - υλικά στοιχεία. Η συμβουλευτική επιτροπή λογιστικών θεμάτων πρότεινε να αποκαλυφθεί η εν λόγω πληροφορία.

Σχέση με άλλες μεταβλητές

Είναι μέρος των ακαθάριστων επενδύσεων σε υλικά αγαθά (15 11 0).

>ΘΕΣΗ ΠΗΝΑΚΑ>

Ορισμός

Η έρευνα και η πειραματική ανάπτυξη περιλαμβάνουν δημιουργική εργασία που αναλαμβάνεται σε συστηματική βάση με σκοπό την αύξηση του αποθέματος γνώσης, συμπεριλαμβανόμενης της γνώσης για τον άνθρωπο, για τον πολιτισμό και για την κοινωνία, καθώς και τη χρησιμοποίηση του αποθέματος αυτού γνώσης για την επινόηση νέων εφαρμογών.

Οι δαπάνες στο εσωτερικό της επιχείρησης είναι όλες δαπάνες Ε& Α (έρευνας και ανάπτυξης) που πραγματοποιούνται εντός της μονάδας, ανεξαρτήτως της πηγής χρηματοδότησης.

Οι δαπάνες Ε& Α πρέπει να διακρίνονται από τις δαπάνες για ένα ευρύ φάσμα συναφών δραστηριοτήτων. Επομένως οι ακόλουθες δαπάνες δεν περιλαμβάνονται στις δαπάνες Ε& Α:

- δαπάνες για εκπαίδευση και κατάρτιση

- δαπάνες για άλλες επιστημονικές και τεχνολογικές δραστηριότητες (π.χ. υπηρεσίες πληροφόρησης, δοκιμές και τυποποίηση, μελέτες σκοπιμότητας (κ.λπ.)

- δαπάνες για άλλες βιομηχανικές δραστηριότητες (π.χ. βιομηχανικές καινοτομίες μ.α.α.)

- δαπάνες για αποκλειστικά χρηματοδοτικές δραστηριότητες (περιλαμβάνονται οι λοιπές διοικητικές δραστηριότητες και οι λοιπές έμμεσες βοηθητικές δραστηριότητες).

Οι δαπάνες στο εσωτερικό της επιχείρησης αποτιμούνται στο κόστος παραγωγής και περιλαμβάνουν όλες τις λειτουργικές δαπάνες συμπεριλαμβανομένων του κόστους εργασίας και των κεφαλαιουχικών δαπανών.

Σχέση με τους λογαριασμούς εταιρειών

Οι δαπάνες έρευνας και ανάπτυξης, ανάλογα με την εθνική νομοθεσία, εγγράφονται σε μία από τις ακόλουθες τρεις θέσεις: κινήσεις άυλων στοιχείων ενεργητικού, κινήσεις λοιπών στοιχείων ενεργητικού ή επιχειρησιακές δαπάνες.

Εάν στα πλαίσια της εθνικής νομοθεσίας οι δαπάνες Ε& Α μπορούν να κεφαλαιοποιηθούν εν μέρει ή εξ ολοκλήρου, περιλαμβάνονται στις κινήσεις άυλων στοιχείων ενεργητικού που περιλαμβάνονται στους λογαριασμούς των εταιρειών στα πλαίσια του τίτλου πάγια στοιχεία ενεργητικού - άυλα στοιχεία ενεργητικού - κόστος έρευνας και ανάπτυξης.

Εάν στα πλαίσια της εθνικής νομοθεσίας οι δαπάνες Ε& Α κεφαλαιοποιούνται μόνο εν μέρει ή δεν κεφαλαιοποιούνται καθόλου, οι τρέχουσες δαπάνες είναι μέρος των πρώτων υλών και αναλωσίμων, των λοιπών εξωτερικών επιβαρύνσεων, του κόστους προσωπικού και των λοιπών εξόδων εκμετάλλευσης και οι κεφαλαιουχικές δαπάνες περιλαμβάνονται στις κινήσεις υλικών στοιχείων ενεργητικού που περιλαμβάνονται στους λογαριασμούς εταιρειών στα πλαίσια του τίτλου πάγια στοιχεία ενεργητικού - υλικά στοιχεία ενεργητικού.

>ΘΕΣΗ ΠΗΝΑΚΑ>

Ορισμός

Η έρευνα και η πειραματική ανάπτυξη περιλαμβάνουν δημιουργική εργασία που αναλαμβάνεται σε συστηματική βάση με σκοπό την αύξηση του αποθέματος γνώσης, συμπεριλαμβανομένης της γνώσης για τον άνθρωπο, για τον πολιτισμό και για την κοινωνία, καθώς και τη χρησιμοποίηση του αποθέματος αυτού γνώσης για την επινόηση νέων εφαρμογών.

Πρέπει να υπολογίζονται όλα τα άτομα που απσχολούνται άμεσα στον τομέα έρευνας και ανάπτυξης (Ε& Α), όπως επίσης και τα άτομα εκείνα που παρέχουν άμεσες υπηρεσίες, όπως οι διευθυντές, το διοικητικό και υπαλληλικό προσωπικό του τομέα Ε& Α. Τα άτομα εκείνα που παρέχουν έμμεσες υπηρεσίες, όπως το προσωπικό που εργάζεται στις καντίνες ή το προσωπικό ασφαλείας δεν πρέπει να περιλαμβάνονται, ακόμη και αν τα ημερομίσθια και οι μισθοί τους περιλαμβάνονται ως γενικά έξοδα στη μέτρηση των δαπανών.

Το προσωπικό Ε& Α πρέπει να διακρίνεται από το προσωπικό που απασχολείται σε ένα ευρύ φάσμα συναφών δραστηριοτήτων. Επομένως, οι ακόλουθες κατηγορίες προσωπικού εξαιρούνται από το προσωπικό Ε& Α:

- το προσωπικό που απασχολείται στην εκπαίδευση και στην κατάρτιση

- το προσωπικό που απασχολείται σε άλλες επιστημονικές και τεχνολογικές δραστηριότητες (π.χ. υπηρεσίες πληροφόρησης, δοκιμές και τυποποίηση, μελέτες σκοπιμότητας κ.λπ.)

- το προσωπικό που απασχολείται σε άλλες βιομηχανικές δραστηριότητες (π.χ. βιομηχανικές καινοτομίες μ.α.α.)

- το προσωπικό που απασχολείται στις διοικητικές εργασίες και σε άλλες βοηθητικές δραστηριότητες.

Σχέση με τους λογαριασμούς εταιρειών

Ο συνολικός αριθμός του προσωπικού έρευνας και ανάπτυξης δεν απομονώνεται στους λογαριασμούς εταιρειών. Είναι μέρος του αριθμού απασχολουμένων ατόμων που εγγράφονται στο προσάρτημα των λογαριασμών εταιρειών (άρθρο 43 παράγραφος 9).

Σχέση με άλλες μεταβλητές

Μέρος του αριθμού απασχολουμένων ατόμων (16 11 0).

>ΘΕΣΗ ΠΗΝΑΚΑ>

Ορισμός (για τη βιομηχανία - τίτλοι Γ έως Ε της NACE Αναθ. 1)

Οι πληρωμές σε υπεργολάβους είναι πληρωμές που πραγματοποιεί η μονάδα προς τρίτους έναντι βιομηχανικών αγαθών και υπηρεσιών που της παρέχουν στα πλαίσια μιας υπεργολαβικής σχέσης η οποία ορίζεται ως εξής:

Δύο επιχειρήσεις συνδέονται με σχέση υπεργολαβίας όποτε συντρέχουν οι όροι Α και Β:

Α. η επιχείρηση - πελάτης, που ονομάζεται επίσης κύριος εργολάβος, συμμετέχει στο σχεδιασμό του προϊόντος παρέχοντας ακόμη και εν μέρει τις τεχνικές προδιαγραφές στην επιχείρηση - προμηθευτή, που ονομάζεται επίσης υπεργολάβος, ή/και τα υλικά προς επεξεργασία 7

Β. η επιχείρηση - πελάτης πωλεί το προϊόν της υπεργολαβικής σχέσης, είτε αυτούσιο είτε ως μέρος ενός πιο σύνθετου προϊόντος και αναλαμβάνει τις νομικές υποχρεώσεις μετά την πώληση του προϊόντος.

Σημείωση: Η απλή αναφορά ενός χρώματος, μεγέθους ή αριθμού καταλόγου δεν συνιστά τεχνική προδιαγραφή από μόνη της. Η κατασκευή ενός προϊόντος κατά παραγγελία δεν συνεπάγεται αναγκαστικά σχέση υπεργολαβίας.

Σχέση με τους λογαριασμούς εταιρειών

Οι πληρωμές σε υπεργολάβους δεν υφίστανται απαραιτήτως ξεχωριστά στους λογαριασμούς εταιρειών. Περιλαμβάνονται στις λοιπές εξωτερικές επιβαρύνσεις και στα λοιπά έξοδα εκμετάλλευσης.

Σχέση με άλλες μεταβλητές

Μέρος των συνολικών αγορών αγαθών και υπηρεσιών (13 11 0).

>ΘΕΣΗ ΠΗΝΑΚΑ>

Ορισμός

Πρόκειται για το μερίδιο του κύκλου εργασιών των επιχειρήσεων χονδρικού εμπορίου (τμήμα 51 της NACE Αναθ. 1) που αντιπροσωπεύουν οι έμποροι λιανικού εμπορίου. Το μερίδιο αυτό αντιστοιχεί στο παραδοσιακό σχήμα παραγωγός . χονδρέμπορος . λιανικός έμπορος . καταναλωτής. Επισημαίνεται ότι το μερίδιο υπολογίζεται με βάση τον κύκλο εργασιών από εμπορικές δραστηριότητες αγοράς και μεταπώλησης (18 13 0).

Σχέση με τους λογαριασμούς εταιρειών

Το εκατοστιαίο ποσοστό κύκλου εργασιών στους μεταπωλητές δεν απομονώνεται στους λογαριασμούς εταιρειών. Αποτελεί μέρος του καθαρού ύψους του κύκλου εργασιών.

Σχέση με άλλες μεταβλητές

Μέρος του κύκλου εργασιών (12 11 0).

Μέρος του κύκλου εργασιών από εμπορικές δραστηριότητες αγοράς και μεταπώλησης (18 13 0).

Σημείωση: Η μεταβλητή αυτή, μαζί με τη μεταβλητή (25 11 2), επαγγελματίες χρήστες, και με την (25 11 3), τελικοί καταναλωτές, αποτελεί μια εξαντλητική ανάλυση του κύκλου εργασιών από εμπορικές δραστηριότητες αγοράς και μεταπώλησης (18 13 0).

>ΘΕΣΗ ΠΗΝΑΚΑ>

Ορισμός

Πρόκειται για το μερίδιο του κύκλου εργασιών επιχειρήσεων χονδρικού εμπορίου (τμήμα 51 της NACE Αναθ. 1) που αντιπροσωπεύουν οι επαγγελματίες χρήστες (επιχειρήσεις, θεσμικά όργανα, κρατικοί οργανισμοί κ.λπ.) και οι χονδρέμποροι. Οι πωλήσεις προς τους εμπόρους λιανικής πώλησης και προς τους τελικούς καταναλωτές δεν περιλαμβάνονται. Οι χονδρέμποροι σχηματίζουν ένα σύνθετο δίκτυο διανομής στο οποίο εμπλέκονται διάφοροι χονδρέμποροι πριν από τον τελικό καταναλωτή.

Επισημαίνεται ότι το μερίδιο του κύκλου εργασιών υπολογίζεται με βάση τον κύκλο εργασιών από εμπορικές δραστηριότητες αγοράς και μεταπώλησης (18 13 0).

Σχέση με τους λογαριασμούς εταιρειών

Το εκατοστιαίο ποσοστό του κύκλου εργασιών στους επαγγελματίες χρήστες δεν απομονώνεται στους λογαριασμούς εταιρειών. Αποτελεί μέρος του καθαρού ύψους του κύκλου εργασιών.

Σχέση με άλλες μεταβλητές

Μέρος του κύκλου εργασιών (12 11 0).

Μέρος του κύκλου εργασιών από εμπορικές δραστηριότητες αγοράς και μεταπώλησης (18 13 0).

Σημείωση: Η μεταβλητή αυτή, μαζί με τη μεταβλητή (25 11 1), έμποροι λιανικού εμπορίου, και την (25 11 3), τελικοί καταναλωτές, αποτελεί μια εξαντλητική ανάλυση του κύκλου εργασιών από εμπορικές δραστηριότητες αγοράς και μεταπώλησης (18 13 0).

>ΘΕΣΗ ΠΗΝΑΚΑ>

Ορισμός

Πρόκειται για το μερίδιο του κύκλου εργασιών των επιχειρήσεων χονδρικού εμπορίου (τμήμα 51 της NACE Αναθ. 1) που αντιπροσωπεύουν οι τελικοί καταναλωτές. Αντιστοιχεί στη δευτερεύουσα δραστηριότητα του χονδρεμπόρου, που δρα ως λιανικός έμπορος.

Επισημαίνεται ότι το μερίδιο του κύκλου εργασιών υπολογίζεται με βάση τον κύκλο εργασιών από εμπορικές δραστηριότητες αγοράς και μεταπώλησης (18 13 0).

Σχέση με τους λογαριασμούς εταιρειών

Το εκατοστιαίο ποσοστό κύκλου εργασιών στους τελικούς καταναλωτές δεν απομονώνεται στους λογαριασμούς εταιρειών. Αποτελεί μέρος του καθαρού ύψους του κύκλου εργασιών.

Σχέση με άλλες μεταβλητές

Μέρος του κύκλου εργασιών (12 11 0).

Μέρος του κύκλου εργασιών από εμπορικές δραστηριότητες αγοράς και μεταπώλησης (18 13 0).

Σημείωση: Η μεταβλητή αυτή, μαζί με τη μεταβλητή (25 11 1), έμποροι λιανικού εμπορίου, και την (25 11 2), επαγγελματίες χρήστες, αποτελεί μια εξαντλητική ανάλυση του κύκλου εργασιών από εμπορικές δραστηριότητες αγοράς και μεταπώλησης (18 13 0).

>ΘΕΣΗ ΠΗΝΑΚΑ>

Ορισμός

Το χαρακτηριστικό αυτό πέρα από το γεγονός ότι περιγράφει το προμηθευτικό δίκτυο του λιανικού εμπορίου είναι μια εκτίμηση που κάνει ο λιανικός έμπορος για να αξιολογήσει το μερίδιο των αγορών απευθείας από χονδρεμπόρους και μέσω ομίλων λιανικών αγορών.

Επισημαίνεται ότι το μερίδιο των αγορών υπολογίζεται βάσει των αγορών αγαθών και υπηρεσιών με σκοπό τη μεταπώληση στην κατάσταση στην οποία παραλήφθηκαν (13 12 0).

Σχέση με τους λογαριασμούς εταιρειών

Το εκατοστιαίο ποσοστό αγορών από χονδρεμπόρους και ομίλους λιανικών αγορών δεν απομόνωνεται στους λογαριασμούς εταιρειών. Αποτελεί μέρος των πρώτων υλών και αναλωσίμων, των λοιπών εξωτερικών επιβαρύνσεων και των λοιπών εξόδων εκμετάλλευσης.

Σχέση με άλλες μεταβλητές

Μέρος των συνολικών αγορών αγαθών και υπηρεσιών (13 11 0).

Μέρος των αγορών αγαθών και υπηρεσιών που αγοράζονται με σκοπό τη μεταπώληση στην κατάσταση στην οποία παραλήφθηκαν (13 12 0).

Επισημαίνεται ότι οι αγορές από χονδρεμπόρους και από ομίλους λιανικών αγορών (25 21 1) και από παραγωγούς (25 21 2) δεν αντιστοιχούν στις συνολικές αγορές αγαθών και υπηρεσιών για μεταπώληση (13 12 0). Οι δύο πρώτες μεταβλητές δεν περιλαμβάνουν π.χ. τις αγορές από λιανικούς εμπόρους και τις αγορές μεταχειρισμένων αγαθών από επαγγελματίες/ιδιώτες χρήστες.

>ΘΕΣΗ ΠΗΝΑΚΑ>

Ορισμός

Το χαρακτηριστικό αυτό, όπως και το χαρακτηριστικό 25 21 1, περιγράφει το προμηθευτικό δίκτυο του λιανικού εμπορίου. Πρόκειται για εκτίμηση που κάνει ο έμπορος λιανικής πώλησης για να αξιολογήσει το μερίδιο των αγορών απευθείας από παραγωγούς.

Επισημαίνεται ότι το μερίδιο των αγορών υπολογίζεται βάσει των αγορών αγαθών και υπηρεσιών με σκοπό τη μεταπώλησή τους στην κατάσταση στην οποία παραλήφθηκαν (13 12 0).

Σχέση με τους λογαριασμούς εταιρειών

Το εκατοστιαίο ποσοστό των αγορών από παραγωγούς δεν απομονώνεται στους λογαριασμούς εταιρειών. Αποτελεί μέρος των πρώτων υλών και αναλωσίμων, των λοιπών εξωτερικών επιβαρύνσεων και των λοιπών εξόδων εκμετάλλευσης.

Σχέση με άλλες μεταβλητές

Μέρος των συνολικών αγορών αγαθών και υπηρεσιών (13 11 0).

Μέρος των αγορών αγαθών και υπηρεσιών με σκοπό τη μεταπώλησή τους στην κατάσταση στην οποία παραλήφθηκαν (13 12 0).

Επισημαίνεται ότι οι αγορές από χονδρεμπόρους και από ομίλους λιανικών αγορών (25 29 1) και από παραγωγούς (25 21 2) δεν αντιστοιχούν στις συνολικές αγορές αγαθών και υπηρεσιών για μεταπώληση (13 12 0). Οι δύο πρώτες μεταβλητές δεν περιλαμβάνουν π.χ. τις αγορές από λιανικούς εμπόρους και τις αγορές μεταχειρισμένων αγαθών από επαγγελματίες/ιδιώτες χρήστες.

(1) ΕΕ L 76 της 30.3.1993, σ. 1.